Drama u Ćezeni, mladi Francuzi do pobjede nad Engleskom u nadoknadi - BIGportal.ba\nDrama u Ćezeni, mladi Francuzi do pobjede nad Engleskom u nadoknadi\nJuni 19, 2019 Juni 19, 2019 079\nMlada fudbalska reprezentacija Francuske pobedila je u Ćezeni Englesku sa 2:1, u utakmici prvog kola Grupe C na Evropskom prvenstvu u Italiji i San Marinu. Bio je to odličan meč koji je rešen u nadoknadi vremena autogolom defanzivca Kristal Palasa Arona Van-Bisake. Francuzi su lako mogli da izbegnu dramu u…\nMlada fudbalska reprezentacija Francuske pobedila je u Ćezeni Englesku sa 2:1, u utakmici prvog kola Grupe C na Evropskom prvenstvu u Italiji i San Marinu.\nBio je to odličan meč koji je rešen u nadoknadi vremena autogolom defanzivca Kristal Palasa Arona Van-Bisake.\nFrancuzi su lako mogli da izbegnu dramu u finišu, da su uspeli da iskoriste dva jedanaesterca, verovatno ne bi čekali na kasni rasplet, ali će i ovako biti zadovoljni.\nU 25. minutu posle dosuđenog penala fudbaler Liona Musa Dembele nije iskoristio penal, tačnije golman Engleske Din Henderson je zaustavio njegov udarac.\nUmesto toga, Engleska je povela u 54. minutu golom Fila Fodena, bio je to udarac sa ivice kaznenog prostora u levi donji ugao.\nPosle toga Francuska je ponovo promašila penal, kada je neprecizan u 66. minutu bio Usem Auar, fudbaler liona je pogodio levu stativu gola Engleske.\nFrancuzi su ipak pobedili golovima u samoj završnici. Izjednačio je Žonatan Ikone u 89. minutu, a pobedu “trikolorima” doneo je reprezentativac Engleske Aron Van-Bisaka, koji je postigao autogol u petom minutu nadoknade vremena.\nRanije u toku dana u Grupi C Rumunija je pobedila Hrvatsku sa ubedljivih 4:1.\nPojedini dijelovi Banjaluke bez struje i vode\nZvezda: Velika pobjeda Kuzmića\nZ.K Juli 26, 2019 Juli 26, 2019\nHiter najavio odlazak Jovića: Dobre igrače je teško zadržati\nZ.K Mart 2, 2019 April 3, 2019\nSukob huligana u Splitu dan uoči gostovanja Mađarske\nZgrada parlamenta evakuisana zbog dojave o bombi\nKomšije po prvi put proizvode jedan hibridni automobil\nVažno upozorenje senatora Trampu


Pismo iz EU: Što prije procijeniti zdravstvene i ekonomske potrebe BIH\nEvropski komesar za susjedsku politiku i proširenje Oliver Varheji (Olivér Várhelyi) ocijenio je da se Evropa suočava sa do sada neviđenom krizom po javno zdravlje i da su saradnja i solidarnost ključni.\nOn je u pismima upućenim premijerima šest zemalja Zapadnog Balkana u koje je Radio Slobodna Evropa (RSE) imao uvid naglasio i da Evropska unija (EU) stoji uz zemlje zapadnog Balkana u traženju načina da se ukaže na izbijanje i posljedice pandemije.\nU pismu koje je uputio predsedavajućem Veća ministara Bosne i Hercegovine (BiH), Zoranu Tegeltiji, Varheji je istakao da je svojim službama dao instrukcije da stave na raspolaganje do sedam miliona eura za hitne potrebe koje će biti finansirane iz EU integracija i da budu spremne za preusmjeravanje dodjeljivanja iz nekoliko planiranih i postojećih programa kako bi obezbijedili dodatnih 28 miliona eura za medicinske i ostale kratkoročne potrebe koje je BiH identifikovala.\nOn je najavio i da će EU pojednostaviti dodelu iz programa koji su u procesu kako bi se olakšalo privatnom sektoru i popravila likvidnost. Ovo bi, kako se objašnjava u pismu, moglo da uključi 45 miliona eura iz planiranih projekata u oblastima zapošljavanja i obrazovanja, trgovine i podrške malim i srednjim preduzećima, dok bi se ovi projekti finansirali iz dodatnih ciklusa.\n„Zamolio bih Vas da što prije pošaljete procjenu potreba, uključujući i medicinske i ekonomske, kako bi EU mogla da nastavi sa preusmjeravanjem i oslobađanjem sredstava u skladu sa vašim potrebama“, navodi se u pismu koje je komesar uputio Tegeltiji.\nEU pomaže BiH u vrijeme pandemije korona virusa


Novalić: Inovativnost i tehnološki napredak u uskoj vezi sa konkurentnošću – FENA-BIZ\nHome Vijesti Novalić: Inovativnost i tehnološki napredak u uskoj vezi sa konkurentnošću\nSARAJEVO, 25. februara (FENA) – Ubrzani ekonomski rast, zapošljavanje i to posebno posebno mladih ljudi, te vladavina prava, strateška su opredjeljenja kada je riječ o unapređenju opšte konkurentnosti – izjavio je federalni premijer Fadil Novalić na Ekonomskom foruma BiH danas u Sarajevu.\nNovalić je tokom panela posvećenog konkurentnosti podcrtao da je uz postizanje koncenzusa u ostvarivanju ovih ciljeva potrebno definirati jasan, precizan i provodiv plan i program.\nU smislu ekonomskog rasta fokus je na nekoliko mjera, a jedna od njih je smanjenje opterećenja na rad. Novalić je dodao da i dalje imamo problem sa sivom ekonomijom koja utiče na naš ekonomski prostor.\nKada je riječ o rastu i konkurentnosti, kako je dodao, u fokusu su javne investicije i to posebno ulaganja u energetski sektor i putnu infrastrukturu.\nŠto se tiče mladih, iskorak je potreban u oblasti školstva, odnosno obrazovanja radi, kako je kazao federalni premijer, sticanja vještina koje daju inovativnost i tehnološki napredak, a što je u uskoj vezi sa podizanjem nivoa konkurentnosti.\nNovalić je izdvojio i podršku prvom zapošljavanju mladih, kao i mjere koje se uspješno provode, a odnose se na stambeno zbrinjavanje mladih.


Vučić: Povećanje plata i penzija do kraja godine - Ekonomske Vesti\nNemačka : Od ponedeljka se zatvara sve, sem obdaništa i škola\nNova vlada Vojvodine:SNS +SPS+JS\nOdgovor Makronu : Svakom danas rodjenom Muhamedu 100 000\nVučić: Povećanje plata i penzija do kraja godine\n1. jul. 2015 Andrija Matić 0 Comments Aleksandar Vučić, čelik, deficit, penzije, plate, reforme, štednja, Vlada Republike Srbije, Železara Smederevo\nPredsednik Vlade Republike Srbije Aleksandar Vučić izjavio je sinoć da je u prvoj polovini godine deficit budžeta smanjen za 100 milijardi dinara u odnosu na isti prošlogodišnji period, dok je prosek plata u maju izjednačen sa istim mesecom 2014. godine, što je znak da su počele da rastu zarade u privatnom sektoru.\nVučić je, gostujući na Televiziji „Pink“, precizirao da je u prvih šest meseci ove godine deficit budžeta bio niži od 27 milijardi dinara, dok je u istom intervalu prošle godine iznosio 126 milijardi dinara, što ukazuje na to da je smanjen za približno 100 milijardi dinara ili za 850 miliona evra.\nFiskalni deficit Srbije trenutno iznosi 1,6 odsto BDP-a, i to je rezultat koji je među najnižima u Evropi, naveo je on i dodao da su ovo podaci koje je saopštio Republički zavod za statistiku.\nTakođe, kako je objasnio, rastu i poreski i neporeski prihodi državne kase, a prihod od bruto domaćeg PDV je za milijardu dinara veći u prvoj polovini ove godine u odnosu na isti prošlogodišnji period.\nPrema njegovim rečima, industrijska proizvodnja u maju je za 17 odsto veća u poređenju sa istim mesecom 2014. godine, a u odnosu na prošlogodišnji prosek veća je za devet odsto, što je znak da je prerađivačka industrija zabeležila rast u prvoj polovini ove godine.\nVučić je, ističući da inflacija u Srbiji iznosi minimalnih 1,8 odsto od početka godine, rekao da je malo toga poskupelo u ovoj godini, osim jestivog ulja čija se cena povećala za sedam dinara po litru.\nU proteklih mesec dana u tri kompanije zaposleno je približno hiljadu ljudi i uslovi za poslovanje u zemlji postaju sve bolji, ocenio je premijer i ponovio da će se pozitivni efekti ekonomskih mera osetiti u 2016. godini.\nOn je dodao da je kompanija iz Kine zainteresovana za kupovinu „Železare Smederevo“, napominjući da se radi o drugoj po veličini kompaniji za proizvodnju čelika u toj zemlji.\nVlada Srbije je, kako je podsetio, prestala da izdvaja subvencije za „Železaru Smederevo“ i ona se sada postepeno oporavlja pod vođstvom novog menadžmenta, s obzirom na to da je proizvodnja duplirana na približno 90.000 tona čelika mesečno.\nPrema njegovim rečima, do kraja godine trebalo bi da bude pokrenuta i druga visoka peć u toj čeličani, što će značiti novih 90.000 tona čelika mesečno i novi podsticaj za rast srpske ekonomije.\nIstovremeno, Vučić je najavio da će do kraja godine uslediti povećanje plata i penzija, najviše prosvetarima, jer su oni jedini koji nisu imali mogućnost dodatnih prihoda.\nOn je objasnio da pod tim misli i na vraćanje smanjenih plata i penzija na nivo pre smanjenja, ali i na povećanje onima kojima nisu bila smanjivana primanja.\nProsvetarima ćemo najviše da povećamo primanja, kao i zdravstvenom i socijalnom sektoru, vojsci i policiji. Do rasta plata neće doći u državnoj upravi, precizirao je premijer.\nOn je obećao penzionerima kojima je smanjena penzija za deset odsto i onima koji imaju penzije niže od 25.000 dinara da će pre kraja godine osetiti značajno finansijsko poboljšanje.\nTakođe, Vučić je ocenio da je Srbija uspela da ozbiljno učvrsti, ojača i stabilizuje svoju spoljnopolitičku poziciju, uz napomenu da tu stabilnost treba očuvati uprkos iskušenjima koja su pred nama i na unutrašnjem i na spoljnopolitičkom planu.\nTo je postignuto zahvaljujući stabilizaciji ekonomskih prilika i finansijskoj stabilnosti, objasnio je on i ponovio da Srbija ima jasan put u koji veruje.\n← Šojble: Novi Ciprasov predlog ne pomaže\nRadulović: Šapić razradio lični marketing o trošku opštinskog budžeta →\nVojska Srbije preuzela dva ruska helikoptera\n28. jun. 2016 Andrija Matić 0\n18. nov. 2015 Luka Matić 0\nKineska delegacija stigla u Železaru


Android revija » HTC predstavio Desire 400 dual-SIM sa 4,3″ ekranom HTC predstavio Desire 400 dual-SIM sa 4,3″ ekranom – Android revija\nHTC je prilično tiho predstavio novi telefon Desire 400 Dual SIM i to preko par njihovih regionalnih web lokacija. da stvar bude komplikovanija, na različitim sajtovima izlistane su različite verzije specifikacije za ovaj smartphone.\nPrema ruskoj lokaciji Desire 400 dual-SIM ima 4,3 “ekran s rezolucijom od 480 x 800 piksela. HTC-ov najnoviji uređaj pokreće quad-core Snapdragon 400 procesor koji radi na 1,2 GHz uz 1 GB RAM-a. Ovaj pametni telefon takođe ima 8 megapikselnu zadnju kameru sa LED flešom, te 1,6 megapikselnu prednjukameru i 4 GB interne memorije sa mogućnošću da se proširi putem microSD ležišta.\nS druge strane, prema ukrajinskom HTC web sajtu, uređaj dolazi sa zadnjom kamerom od 5 megapiksela, VGA prednjom kamerom i samo dual-core procesorom, a takođe se i dimenzije neznatno razlikuju.\nOba lokacije se slažu da je HTC Desire 400 Dual SIM i dolazi s uobičajenim opcijama povezivanja i dodacima prilagođavanja interfejsa kao što su Sense UI i BlinkFeed. Tu je 1800 mAh baterija koja prema kompanijskim izvorima obezbeđuje oko 12 sati za 3G razgovora.\nHTC predstavio Desire 400 dual-SIM sa 4,3″ ekranom was last modified: December 22nd, 2013 by Goran Aničić\nDesire 400Dual SIMHTCHTC Desire 400


Pokrenute procedure za raspodjelu 125 miliona dolara\n08.08.2017. / 13:57\nSARAJEVO – Ministar finansija i trezora BiH Vjekoslav Bevanda pokrenuo je danas sve potrebne zakonske i tehničke procedure na osnovu kojih će biti raspodijeljeno 125 miliona dolara koje će Vlada Ruske Federacije uplatiti po osnovu klirinškog duga na račun, koji je otvoren u Centralnoj banci BiH, saopšteno je iz Ministarstva finansija BiH.\nNa osnovu obavještenja o uplati novca koja je stigla iz Centralne banke BiH, Ministarstvo finansija i trezora preduzelo je sve aktivnosti da se primjeni sporazum u skladu sa zakonskim propisima, te će sredstva od klirinškog duga biti podijeljena po unaprijed utvrđenim procentima – Federaciji BiH 58 odsto, Republici Srpska 29 odsto, institucijama BiH 10 odsto i Brčko distriktu tri odsto.\nSporazum Savjeta ministara BiH i Vlade Ruske Federacije, koji se odnosi na klirinški dug bivšeg SSSR-a, potpisan je u martu, a na snagu je stupio u junu objavljivanjem u “Službenom glasniku BiH”, čime su ispunjeni uslovi za uplatu 125 miliona dolara na račun u Centralnoj banci BiH.\nBevanda je zahvalio za saradnju Ambasadi Ruske Federacije u BiH, kolegama iz Ministarstva finansija Rusije, kao i na angažmanu Centralne banke BiH koja je u ovom procesu uspješno ispunila svoj dio obaveza.\nMinistar finansija i trezora BiH izrazio je zadovoljstvo što je BiH jedina zemlja bivše SFRJ kojoj je klirinški dug isplaćen u novcu, a ne u robi, i što ni politčki uticaji nisu mogli da spriječe potpisivanje sporazuma i isplatu 125 miliona dolara ruskog duga.\nU sve tehničke aktivnosti u procesu uplate i prenošenja sredstava biće uključena ministarstva finansija Republike Srpske i Federcije BiH, kao i Vlada Brčko distrikta.\nTagovi: bihklirinski dugMinistarstvo finansija itrezora BiHRS FBiHrusijavaznovjekoslav bevanda


RTS :: Šta je sa sistemom za daljinsko grejanje termalnom energijom u Bogatiću\nSrbija danas Šta je sa sistemom za daljinsko grejanje termalnom energijom u Bogatiću\nponedeljak, 08. jul 2019, 11:35 -> 12:41\nŠta je sa sistemom za daljinsko grejanje termalnom energijom u Bogatiću\nSkoro četiri decenije posle otkrivanja termomineralne vode u Mačvi, u Bogatiću je završen prvi toplovod, čime se ova opština upisala na listu 250 evropskih gradova koji termalnu energiju koriste za grejanje. Radovi su trajali dvostuko duže nego što je bilo predviđeno, a zašto su kasnili i kakvu će to uštedu doneti, istaživale su kolege iz Šapca.\nRadovi na toplovodu u Bogatiću trajali su gotovo godinu dana. Kasnili su zbog pucanja bušotine i primene procedura, ali je zato ovaj jedinstven projekat, sada primer u regionu, kažu nadležni.\nProbe sistema otvorenog tipa koji polazi od bušotine BB1 su okončane, a uskoro će biti završena i upotrebna dozvola.\n"Sistem je izgrađen od predizolovanih cevi i na sistem je povezano sedam objekata javne namene u Bogatiću. Ova bušotina je kapaciteta 25 l vode u sekundi, a temperaturni nivo je 75 stepeni", kaže Ivan Živanović, odgovorni izvođač radova.\nIzgradnja toplovodne mreže za grejanje prvih 16.000 kvadratnih metara koštala je oko 120 miliona dinara, od čega je 75 odsto obezbeđeno iz kredita, a ostatak iz budžeta opštine Bogatić.\n"Sam povrat investicije bio bi negde oko šest godina imajući u vidu da je ušteda na godišnjem nivou između 15 i 18 miliona dinara", kaže Nebojša Petronić, pomoćnik predsednika Opštine Bogatić.\nJedna od ustanova koje će koristiti ovaj vid daljinskog grejanja ukupne dužine 6 kilometara je ovdašnji vrtić gde je smeštena podstanica sa izmenjivačima.\nMačva ima osam termalnih bušotina iz kojih se svakodnevno izlije na površinu voda čija se energija može porediti sa 63 tone tečnog goriva. Posle izgradnje prvog toplovoda za grejanje institucija, u opštini Bogatić planiraju da ova usluga uskoro bude dostupna i građanima.\n"Apsolutno bi značilo mnogo, samim tim bila bi mnogo veća ušteda u smislu električne energije i smatram da je to veliki potez naše opštine", kaže Mira Mijatović, iz Bogatića.\nOsim za daljinsko grejanje, termalna voda u Mačvi uskoro će se koristiti i u dva spa centra-nedavno privatizovanoj banji u Dublju i u takozvanoj energani u Bogatiću koja čeka investitora na površini od 12 hektara.


Manje interesovanje za dočecima Nove godine u inostranstvu – NovostiDana.rs\nBEOGRAD – Broj turista iz Srbije koji će predstojeću novogodišnju noć dočekati na trgovima evropskih gradova manji je nego prošle godine, rekao je direktor Nacionalne asocijacije turističkih agencija (YUTA) Aleksandar Seničić, a kao jedan od razloga za to navodi strah od terorističkih napada.\nKako je rekao, oni koji su se ipak odlučili da za Novu godinu otputuju najprivlačniji su, shodno ekonomskoj situaciji, autobuski paket aranžmani za Budimpeštu, Beč, Prag, Solun i Atinu.\n„Osim toga, turistima iz Srbije su tokom cele godine, a naročito u vreme praznika interesantni i severna Italija i Venecija gde su u ovom periodu velika sniženja“, rekao je Seničić Tanjugu.\nNapomenuvši da za sve evropske metropole postoji i veliki broj aranžmana avionskim prevozom, on je naglasio da su ove godine po prvi put za Novu godinu organizovana dva čarter leta, za Nicu i Sardiniju.\n„Oba čartera su uspešno prodata“, rekao je Seničić, ali i dodao da je veliki broj ljudi zainteresovan da Novu godinu provede na skijalištima.\nU tom kontekstu, istakao je on, gostima iz Srbije privlačna je Bugarska kao destinacija koja ima jako dobar odnos cena i kvaliteta.\n„Jahorina je destinacija koja takođe ima veliki broj gostiju iz Srbije“, rekao je Seničić, ali i dodao da za vreme praznika ljudi često odlaze i na domaća skijališta poput Kopaonika, Stare planine, Zlatibora, Zlatara i Tare.\nZavisno od afiniteta putnika na tržistu se, osim klasičnih, nude i najjednostavnije moguće turističke ture koje, kako je objasnio, podrazumevaju isključivo prevoz i smeštaj, a putnici prilikom dolaska na željenu destinaciju sami organizuju svoj boravak.\nNapomenuvši da Srbija spada u red zemalja iz kojih veliki broj ljudi godišnje putuje, Seničić je rekao da nema posebnog razloga zbog čega je to tako i da domaće stanovništvo jednostavno voli da putuje i upoznaje nove ljude i običaje.\n„Ove godine daleko je veće interesovanje domaćeg stanovništva da novogodišnje praznike provedu u srpskim banjama kao što su Vrnjačka banja, banja Kanjiža i Vrdnik“, rekao je Seničić ocenivši da su to banje koje imaju dobre kapacitete i koje svojim sadržajima mogu da zadovolje širi krug ljudi.\nKako je istakao, specifično je i to što je ove godine veliki broj ljudi zatražio od turističkih agencija da organizuju put ili makar samo smeštaj u većim gradovima Srbije za doček Nove godine.\n„To do sada nismo tako često imali, pa su tako za goste iz Beograda vrlo zanimljivi novogodišnji dočeci u Subotici, Novom Sadu, Nišu, Kragujevcu i to nam govori da se polako vraća poverenje putnika u turističke agencije da one mogu obezbediti smeštaj u nekom od ovih gradova iako to, vrlo jednostavno, i sami mogu uraditi“, rekao je Seničić.\nGovoreći o strancima koji Novu godinu dočekaju u Beogradu, on je istakao da se procenjuje da će ove godine prestonicu posetiti 80.000 inostranih gostiju što je vise nego prošle godine kada ih je, kako je podsetio, bilo 60.000.\nNapomenuvši da je najviše gostiju iz regiona, on je istakao da sve veći broj njih dolazi i iz Bugarske, Turske i Rusije.\n„Bugarski gosti potpuno su preplavili istok i jug Srbije“, naveo je on i dodao da su određene destinacije na jugu još u februaru prodale svoje kapacitete za Novu godinu bugraskim turoperaterima.\n„To sve, naravno, nas koji se bavimo turizmom raduje jer što veći broj gostiju dođe u Srbiju to je bolji devizni priliv i omogućava većem broj ljudi da od ove delatnosti živi“, zaključio je Seničić.


Splet DB-ovskih računa | Ekspres.net\nBračni par Milošević – Marković nikada neće odgovarati za ubistvo Slavka Ćuruvije. I Sloba i Mira su pokojni. Da je svima jasno da je iz njihove kuće potekla naredba za likvidaciju Ćuruvije, jasno je, ali pravo ne počiva na “jasno je svima”, nego na konkretnim, materijalnim dokazima. Onaj jedini, koji bi u njih mogao da upre prst – Radomir Marković, ćuti, i uporno ćuti već 20 godina. Slabe su vajde da će ikada progovoriti. I Sloba i Mira, kao pokojni, nemaju mogućnost da se brane, što je takođe osnovni stub prava, ali da li takav splet okolnosti poništava pravo javnosti, države, društva i porodice Ćuruvije da istina konačno izađe na videlo, da pravo i pravda budu iznad svakog zločina, da žrtva bude iznad zločinaca ili je splet DB-ovskih računa i računica i danas, 21 godinu od likvidacije jači od svega i svih. Onog režimskog, Miloševićevog zločinačkog DB koji i dalje, a da niko ne zna kako i uz koje poluge ima moć, jaču od svih i svega. I upravo ta tajna moć pokazala se kao svemoć, koja iz neke paralelne stvarnosti, koju niko konkretno ne može da objasni, od zločina prati ceo ovaj slučaj. Najpre, od dugogodišnjeg skrivanja ubica, i to punih 14 godina od Miloševićevog pada, a zatim i u samom postupku, od dodeljivanja nanogice onima koji su optuženi, a zatim i osuđeni za zločin i to na kazne od 20 i 30 godina zatvora, pa do grešaka Specijalnog suda koje su dovele do poslednje stavke – odluke da se suđenje vrati na početak.\nApelacioni sud u Beogradu saopštio je u ponedeljak, 7. septembra, da je ukinuo prvostepenu presudu u slučaju ubistva vlasnika i novinara „Dnevnog telegrafa“ Slavka Ćuruvije, i to uz obrazloženje da je prvostepeni sud prekoračio optužbu uvođenjem N. N. lica” u taj slučaj.\nPovezane vesti – Ukinuta presuda za ubistvo Ćuruvije zbog “NN lica”\nPrema prvostepenoj presudi, koja je izrečena prošle godine, Radomir Marković, nekadašnji načelnik Službe državne bezbednosti, osuđen je na 30 godina zatvora kao podstrekivač na teško ubistvo. Ista kazna izrečena je Milanu Radonjiću, bivšem šefu beogradskog Centra DB, kojem se na teret stavlja saizvršilaštvo. Za saizvršilaštvo osuđeni su i Ratko Romić, bivši operativac DB, i Miroslav Kurak, pripadnik Službe, i to na po 20 godina zatvora.\nOva presuda kontradiktorna je u odnosu na optužnicu, u kojoj je navedeno da je Miroslav Kurak direktni izvršilac ubistva, a Romić osoba koja je bila sa njim u momentu ubistva, i koji je drškom pištolja u glavu udario Branku Prpu, Ćuruvijinu prijateljicu, koja je bila sa njim u haustoru Svetogorske ulice.\nSpecijalni sud je, međutim, u presudi konstatovao da nema dovoljno dokaza koji bi Kuraka označili kao direktnog izvršioca, zbog čega je osuđen samo kao saizvršilac zločina.\nTako je direktni ubica postao N. N., odnosno nepoznata osoba. I upravo je ova konstatacija prvostepene presude Specijalnog suda bila i glavni kamen spoticanja prilikom javne sednice Apelacionog suda na kojoj su razmatrane žalbe okrivljenih, kao i zamenika tužioca za organizovani kriminal, koji je zastupao optužnicu, Milenka Mandića. Tužilac Mandić je na sednici apelacije tražio samo jednu stvar: da Apelacioni sud donese izmenjenu presudu.\n“Specijalni sud pogrešno je utvrdio ’odlučne činjenice’ kada je ocenio da je nepoznata osoba pucala u Ćuruviju, a ne da su u tome učestvovali Romić i Kurak. Tužilaštvo ipak ne želi ponavljanje postupka, već samo izmenu pomenutog dela“, rekao je tada tužilac Mandić.\nApelacioni sud, međutim, nije prihvatio zahtev tužioca Mandića i doneo je odluku o ponavljanju postupka. Njihovo obrazloženje, u kome se navode sve greške Specijalnog suda, pravno je utemeljeno. Ono što nije jasno jeste zašto Apelacioni sud jednostavno nije prihvatio zahtev tužioca Mandića, kao što nije jasno otkud tolike greške u prvostepenoj presudi Specijalnog suda. Namerne ili slučajne?\nU svakom slučaju, brojne, po oceni Apelacionog suda. „Osnovane su žalbe kojima se ukazuje da je prvostepeni sud povredio ’objektivni i subjektivni identitet optužnice i prekoračio optužbu’, čime je učinio bitne povrede odredaba krivičnog postupka. Tužilac je, naime, do kraja suđenja ostao pri svojim tvrdnjama iz optužnice, dok je prvostepeni sud nakon toga izmenio činjenični opis iz optužnice, tako što je u presudu dodao određene činjenice i okolnosti koje nisu bile sadržane u optužnici. Na ovaj način su okrivljeni oglašeni krivim za nove činjenice i radnje za koje nisu optuženi i o kojima u toku postupka nisu izvođeni dokazi“, naveo je Apelacioni sud ukazujući da tu pre svega misli na uvođenje N.\nN. lica u presudu, koje je, prema viđenju prvostepenog suda, učestvovalo u izvršenju krivičnog dela zajedno sa okrivljenima i to kao neposredni izvršilac.\nTakođe, Apelacioni sud zamera Specijalnom što je dodavanjem novih radnji u presudi, za koje nisu bili optuženi – Radonjić, Kurak i Romić, značajno izmenio činjenično stanje iz optužnice.\nPri tome se, kako je ukazao Apelacioni sud, u ukinutoj presudi ne navodi nijedan dokaz na osnovu kog bi prvostepeni sud, sa nesumnjivom izvesnošću, utvrdio prisustvo još jednog lica na licu mesta i to neposrednog izvršioca, niti na osnovu kojih dokaza je utvrdio da je N. N. lice postiglo dogovor o ubistvu Ćuruvije.\n“Istovremeno, uvođenjem N. N. lica u činjenični opis radnje krivičnog dela, na više mesta, u različitim segmentima, izreka presude je učinjena nerazumljivom, jer najpre ostaje nejasno da li se u konkretnom slučaju radi o jednom N. N. licu ili su u pitanju više N. N. lica, da li je isto N. N. lice nalogodavac, lice sa kojim okrivljeni postižu prethodni dogovor, a takođe i neposredni izvršilac krivičnog dela, ili se radi o različitim N. N. licima”, ukazala je apelacija.\nTakođe, kako dodaje, prvostepeni sud je propustio da opiše na koji način su Kurak i Romić omogućili N. N. licu da izvrši ovo krivično delo, što njihove radnje čini nejasnim i nerazumljivim.\nIz presude se, kako napominje Apelacioni sud, ne vidi i ostaje nejasno gde su se u momentu izvršenja krivičnog dela nalazili Romić i Kurak – da li su bili zajedno ili su bili razdvojeni.\nNejasno je i na koji način i kojom svojom radnjom su omogućili N. N. licu izvršenje krivičnog dela i time kao saizvršioci učestvovali u izvršenju ovog krivičnog dela, navodi apelacija.\nApelacioni sud je istakao i da se osnovano žalbama ukazuje da u obrazloženju presude nisu dati dovoljno jasni razlozi o odlučnim činjenicama na osnovu kojih je prvostepeni sud utvrdio postojanje prethodnog dogovora između svih okrivljenih, a posebno dogovora sa N. N. licem.\n“Specijalni sud je propustio i da ukaže na razloge za postojanje zajedničkog umišljaja kod okrivljenih, dogovora, niti je naveo iz čega zaključuje da su Radonjić, Kurak i Romić postupali kao izvršioci“, piše u obrazloženju odluke Apelacionog suda.\nVeran Matić, predsednik Komisije za istraživanje ubistva novinara, izjavio je da je ukidanja presude “razočaravajuće”. “Svi mi znamo koliko je dugo trajao ovaj proces, više od 20 godina mi nemamo presudu. Od toga je oko 15 godina trajala opstrukcija, a poslednje četiri godine je trajalo suđenje, što je zaista dugo, i za porodicu i za zadovoljenje pravde”, rekao je Matić navodeći da očekuje da će novo suđenje trajati kratko.\n“Samo se zamera obrazloženje uvođenja N. N. lica i dovođenje te osobe u vezu sa ostalim optuženima. Ja verujem da će se glavni pretres otvoriti samo u vezi sa ovom primedbom. I ohrabruje da dokazi nisu manjkavi, osim ovog dela, obrazloženja. Sudsko veće je uvelo N. N. lice, a onda nije dobro obrazložilo to uvođenje N. N. lica. Očekujemo da se otvori suđenje, da kratko traje, da sudije efikasno urade posao i da imamo presude”, rekao je Matić Ćuruvijina ćerka Jelena izjavila je da je iznenađena odlukom Apelacionog suda i izrazila nadu da na ponovljenom suđenju optuženi neće biti oslobođeni.\n“Svi smo očekivali da će odluka Apelacionog suda biti pozitivna, odnosno da će biti potvrđena prvostepena presuda i, naravno, kazne koje su izrečene optuženima. Očekujem da bi ponovno suđenje optuženima moglo da počne uskoro i da ono nipošto neće trajati koliko prethodno, koje se razvlačilo bezmalo četiri godine. Ja želim da verujem da je odluka Apelacionog suda, ako mogu tako da kažem, tehničke prirode, a ne suštinske, i da će problem na koji ukazuje ta odluka, a to je uvođenje N. N. lica kao izvršioca ubistva, u ponovnom suđenju biti preformulisano ako se smatra da je to neophodno.\nPovezane vesti – “Čekao sam da Sloba lupi glavom o zid i slomi vrat”\nNadam se da će tužilac učiniti sve što je potrebno da presuda nakon ponovnog suđenja ne bude promenjena u najgorem mogućem smislu, a to je da optuženi na kraju budu oslobođeni“, izjavile je Jelena Ćuruvija Đurica.\nMilan Radonjić i Ratko Romić uhapšeni su u januaru 2014. godine. Ovu vest zvanično je obelodanio tadašnji tužilac za organizovani kriminal Miljko Radisavljević, koji je naveo da je obrt u istrazi nastao posle informacija dobijenih od Milorada Ulemeka Legije.\n“On je odlučio da progovori o ovom ubistvu. To svedočenje je bilo bezuslovno… Nikakvih benefita nije dobio, a govorio je veoma iscrpno o ovom slučaju“, rekao je tada tužilac Radosavljević.\nTags DBslavko ćuruvija\nUBISTVO SLAVKA ĆURUVIJE: Veštačenje o komunikaciji DB-ovaca na dan zločina neće se koristiti kao dokaz u postupku INSPEKTOR DRAGAN KECMAN: DB je Ćuruviju vodio kao državnog neprijatelja broj jedan, a Tijanića, kao broj dva RADE MARKOVIĆ U ZAVRŠNOJ REČI NA SUĐENJU ZA UBISTVO ĆURUVIJE: Legija je izmanipulisan da mene okrivi, znam zašto ali neću reći, a istina o ovom slučaju se neće saznati JELENA ĆURUVIJA: Ne znam hoćemo li ikada saznati istinu


Skupšina Srbije završila je večeras rad, a rasprava o više zakonskih predloga, među kojima je i onaj u vezi sa izgradnjom stanova po subvencionisanim cenama za pripadnika snaga bezbednosti, nastaviće se sutra.\nU načelnoj raspravi potpredsednica vlade Zorana Mihajlović rekla je da će se stanovi za pripadnike bezbednosti graditi u Vranju, Kraljevu, Nišu, Kragujevcu, Beogradu i Novom Sadu, a da će cena biti najviše 500 evra po kvadratu.\nOdgovarajući na kritike opozicije da su plate pripadnika vojske i policije niske i da oni neće moći da priušte stanove, Mihajlović je kazala da će Ministarstvo finansija utvrditi kriterijume za kreditnu sposobnost, i da je ovo jedan od načcina da oni reše svoje stambeno pitanje.\nPojedini opozicioni poslanici rekli su da nije dobro što je reč o "leks specijalisu", jer bi to moglo da znači da će ostali zakoni biti suspendovani, te da će stanove, kao i "Beograd na vodi", graditi firme bliske SNS.\nTakođe, naveli su da bi bilo dobro da su plate vojnika i pripadnika svih snaga bezbednosti veće, ali nisu imali ništa protiv izgradnje stanova za rešavanje njihovog stambenog pitanja.\nSkupština završila rad, sutra nastavak rasprave o amandmanima\nSkupština i sutra o zakonima iz oblasti rada, socijalnih i boračkih pitanja


Selektor se obratio saopštenjem: Bez Duška Vujoševića u narednim mečevima kvalifikacija za SP\nCOVID-19 / Dnevni izvještaj za TK: Ponovo rekordan broj novozaraženih osoba\nčetvrtak, 26 Juli 2018 10:58\nDanas se saopštenjem za javnost obratio selektor košarkaške reprezentacije Bosne i Hercegovine Duško Vujošević, koje prenosimo u cjelosti:\n- Obavještavam javnost da sam jučer dobio informaciju o tome da će proces transplatacije jednog bubrega u moj organizam započeti u jednoj specijalističkoj ustanovi u Istanbulu, dana 30. jula ove godine.\nIstine radi, 30. jula počinju ispitivanja od čijih rezultata zavisi da li će do transplatacije doći.\nTaj zahvat ja čekam dugo i budući da sam svjestan zahtjevnosti čitave stvari želim da se zna da je ta operacija neodgodiva, ali i da činjenica što se ona vremenski poklapa sa završnom fazom kvalifikacija za Svjetsko prvenstvo mene ne čini mirnim.\nZato želim da rukovodstvo KSBiH preuzme rukovođenje reprezentacijom za vrijeme moga bolničkog odsustva i perioda rehabilitacije.\nOčekujem da se igrači reprezentativci suštinski, a ne deklarativno mobilišu za utakmice koje nas očekuju.\nZa tu mobilizaciju prvi korak je odaziv na poziv da igraju za reprezentaciju. Očekujem da svojim postupcima pokažu odanost košarci, a da patriotske izjave daju eventualno tek kada su se odazvali na poziv i došli na pripreme.\nBudući da sam potpuno svjestan neizvjesnosti ishoda pregleda i operativnog zahvata, kao i dužine post operativnog toka ljudima koji vode KSBiH dajem prijedlog da u interesu reprezentacije Bosne i Hercegovine u ovom momentu, a prema svojim uverenjima i odgovornosti, donesu odluke o daljoj strategiji i u skladu sa njom kadrovskim rješenjima, navodi se u saopštenju našeg selektora.


Deo opozicije se žali sudu zbog nelegalnog izbora gradonačelnika Beograda - Politika - Dnevni list Danas\nPočetna » Vesti » Politika » Deo opozicije se žali sudu zbog nelegalnog izbora gradonačelnika Beograda\nDanas online22.06.2022. 21:49\nFoto: Milena Anđela Mišić Atanacković\nDeo predstavnika opozicije u Skupštini grada Beograda trebalo bi sutra da podnesu žalbe koje se odnose na poslednju sednicu gradskog parlamenta na kojoj je Aleksandar Šapić izabran za gradonačelnika. Ukoliko sud utvrdi da su njihove žalbe osnovane, za očekivati je da se sve odluke ponište, pa i one o imenovanju gradonačelnika Beograda, sekretara i članova Gradskog veća, prenosi portal Nova.\nOpozicioni odbornici Stranke slobode i pravde, Demokratske i Narodne stranke tvrde da na toj sednici nije bilo kvoruma, te da su sve donete odluke nevažeće, samim tim i Šapićevo postavljenje.\nNa konstitutivnoj sednici gradske skupštine koja je održana 11. juna, ukupno devet odbornika podnelo je ostavke na svoja mesta, sedam iz SNS, jedan iz SPS i jedan iz odborničke grupe Ujedinjeni.\nU međuvremenu, do sednice održane 20. juna na kojoj se glasalo za izbor Aleksandra Šapića na mesto gradonačelnika Beograda, još šest odbornika podnelo je ostavke, među njima i bivši zamenik gradonačelnika Goran Vesić.\nTo bi u zbiru iznosilo 10 iz SNS i SPS, po dva iz koalicije Moramo i Zavetnika i jedan iz Ujedinjenih.\nDakle, od ukupno 110 odbornika 15 je podnelo ostavke i njih bi trebalo da zamene sledeći sa izbornih lista njihovih koalicija, piše Nova.\nOpozicija tvrdi da na sledećoj sednici održanoj 20. juna, a na kojoj je Šapić izabran za gradonačelnika, nije bilo kvoruma, jer novim odbornicima nisu bili verifikovani mandati.\nNaime, da bi sednica počela, neophodno je da se utvrdi kvorum, odnosno da zasedanju prisustvuje većina, a to bi bilo 56 odbornika.\nOpozicija koja ima ukupno 53 odbornika donela je odluku da napusti salu, izuzev četiri odbornika koalicije NADA koju predvodi lider DSS Miloš Jovanović, a koji su ostali na svojim mestima.\nU opoziciji se pozivaju na Zakon o lokalnim izborima, koji u članu 72 kaže da odbornici kojima nije verifikovan madat ne mogu da se računaju u kvorum, a upravo je to uradio predsednik Skupštine grada Nikola Nikodijević.\nUkupno 15 odbornika koji su došli na mesto onih koji su podneli ostavke, uračunao je u kvorum bez da su njihovi odbornički mandati potvrđeni.\nŠapić o prioritetima za Beograd: Ima gradova u kojima je zabranjeno da se sami vozite kolima u špicu\nZato su odbornici Stranke slobode i pravde, Demokratske i Narodne stranke odlučili da podnesu žalbu sudu.\nOdbornici Narodne stranke danas će žalbu podneti Skupštini grada, koja onda ima rok od 48 sati da je podnese Višem sudu.\nSSP takođe sastavlja žalbu, a istu će podržati i demokrate, kako za Novu kaže šef odborničke grupe Demokratske stranke Filip Tatalović.\n“Ne znamo kakvu će sud doneti odluku, ali znamo da je zakon prekršen. Mi demokrate smo godinama kuburili sa ovom odredbom zakona koja kaže da novi odbornici ne mogu činiti kvorum dok im se ne potvrde mandati u Skupštini. Da bi obezbedili kvorum, odbornici su u vreme našeg upravljanja gradom, podnosili ostavke jedan po jedan, a ne ovako 15 odjednom. To samo govori da je vlast odabrala da ne poštuje zakon i propise, jer je njima tako jednostavnije”, kaže Tatalović.\nAleksandar Šapićbez kvorumaDSizbror gradonačelnikaNSopozicijaSkupštna grada BeogradaSSPžalbe suduBeograd


Press Online :: Književnost :: Moro uručila Aji Jung orden Francuske\nMoro uručila Aji Jung orden Francuske\nAmbasadorka Francuske Kristin Moro uručila je sinoc orden Umetnosti i književnosti u rangu viteza direktorki Beogradskog festivala igre Aji Jung.\nMoro je dodala da večeras ne nagrađuje samo “izuzetan doprinos” Aje Jung povezanosti srpskih igrača i koreografa, francuskih kompanija i srpske publike, već da se večeras proslavlja i to što, zahvaljujući njenom pregalaštvu, kultura zauzima važnije mesto u životu građana Srbije, Francuske i brojnih drugih zemalja, te da Jung prenosi umetnost igre novim generacijama igrača i koreografa u Srbiji.\n“Rođeni ste u Beogradu, u Francuskoj ulici, što vas je možda predodredilo da upravo sa Francuskom imate neku posebnu vezu”, rekla je ambasadorka Francuske, uručujući orden u ime Ministarke kulture i komunikacija Francuske.\n“Prekretnica u kreiranju tog festivala, kome sam u potpunosti posvetila petnaestak godina svog života, bio je dolazaka Baleta pariske opere u Beograd. Bilo je to otvaranje druge edicije festivala, koje je sasvim promenilo ideju malog, regionalnog događaja”, rekla je Jung.\nDodala je da su za proteklih 13 festivalskih izdanja, učinjeni neverovatni iskoraci i dovedeni fantastični umetnici i da sa sigurnošću može da kaže da nijedna umetnička disciplina nije uspela da u kontinuitetu predstavi toliko zvezda u Srbiji.\nPrema njenim rečima, na njenom profesionalnom putu, bilo je još francuskih stanica, neke od predstava igrala je u Parizu i Avinjonu, što je pomoglo daljem planiranju njenih gostovanja, dok je, kaže, u pariskoj ulici Mioli provela neko vreme radeći na projektima Međunarodnog saveta za igru pri Unesku, u različitim ulogama.\n“Velika je čast kada priznanje dolazi iz jedne velike i u istorijskom smislu nesagledivo bogate kulturne sredine, u naš mali grad na Balkanu. Hvala vam svima na tome”, rekla je Jung na prijemu organizovanom u njenu čast, kome su prisustvovali predstavnici diplomatskog kora i kulturne i javne ličnosti.


Podrška borbi protiv Covid-19 Archives - EUIC Podgorica\nSector: Podrška borbi protiv Covid-19\nRegionalni projekat za ublažavanje uticaja pandemije COVID-19 na živote djece i porodica na Zapadnom Balkanu i Turskoj\nNema sumnje da je pandemija koronavirusa poremetila svakodnevni život širom svijeta. Izazvala je širok spektar društvenih i ekonomskih promjena, uticala na odnose u porodici i među prijateljima, te dovela do zdravstvene krize. Pandemija je takođe\nJačanje otpornosti i odgovora zdravstvenog sistema na pandemiju COVID-19 i epidemiološke rizike\nKako bi se pojedinci adekvatno ponašali prilikom traženja njege i pridržavali savjeta o javnom zdravlju, ključno je sačuvati njihovo povjerenje u kapacitete javnog zdravstvenog sistema da može kontrolisati rizik od infekcije u različitim okruženjima. Stoga\nJačanje kapaciteta nadzora nad COVID-19 u Crnoj Gori\nPandemija COVID-19 predstavljala veliki stres za zdravstvene sisteme širom svijeta. Najbolji rezultati u borbi protiv koronavirusa postignuti su u onim sistemima koji su pojačali nadzor, testiranje i praćenje kontakata. Ovaj projekat ima za cilj povećanje\nPodrška odgovoru na krizu izazvanu pandemijom COVID-19 u Crnoj Gori\nPandemija COVID-19 je ozbiljno uticala na ekonomiju i produbila socijalnu ranjivost u zemljama širom svijeta, uključujući i Crnu Goru. Očekuje se da će se posledice pandemije osjećati u godinama koje dolaze, ali i da će\nNabavka laboratorijske opreme, kompleta za testiranje i potrošnog materijala za istovremene analize velikog broja respiratornih uzoraka za otkrivanje COVID-19\nPandemija COVID-19 postavila je nove izazove i uzrokovala ekonomske krize, čije će se posljedice tek vidjeti. Takođe je dovela do promjena u svakodnevnom životu i u govoru odomaćila termine kao što su endem, pandemija, klaster,


Ovaj princip govori da treba da unapredimo svoju duhovnu praksu tako što ćemo da se pomerimo od obavljanja samo fizičkih aktivnosti u duhovnoj praksi ka duhovnoj praksi na suptilnijem nivou.\nSuptilna duhovna praksa je moćnija od one na fizičkom nivou. Uzmimo za primer odnos u kojem se dvoje ljudi prijateljski rukuje, a da zapravo možda i ne vole jedno drugo. Fizičko pokazivanje prijateljstva je samo privid. Na drugoj strani, dvoje ljudi mogu da osećaju istinsku bliskost i međusobnu naklonost, iako to ne pokazuju kroz fizički kontakt.\nSlično tome, kad je u pitanju Duhovnost, kada samo izvodimo obredno bogosluženje (na fizičkom nivou) bez Bogoljublja, to treba da zamenimo istinskim, unutrašnjim osećajem bogoljublja ili intenzivnom željom za duhovnim rastom.


“Pristup SAD dijalogu bolji nego onaj iz EU” – srbijaNASAzemlja\n“Pristup SAD dijalogu bolji nego onaj iz EU”\nby admin October 7, 2020, 4:42 am 1.1k Views\nKer-Lindzi je na panelu “O čemu je problem na istočnom Mediteranu”, u okviru Beogradskog bezbednosnog foruma, naglasio da vidi previše sličnosti kada je reč o političkim i bezbednosnim izazova na istočnom Mediteranu i Zapadnom Balkanu.\nOn je komentarišući kosovski problem naglasio da je skeptičan oko traženja dugoročne strategija za normalizaciju odnosa između Beograda i Prištine jer je, kako kaže, takve pokušaje viđao poslednjih 30 godina po pitanju Kipra.\n“Potrebno je mnogo vremena i mnogo energije da bi se išlo pristupom za koji se zalaže EU, odnosno da se kroz male sporazume postigne široka slika rešenja”, kazao je Ker-Lindzi, koji smatra da SAD u ovom trenutku imaju bolji pristup koji je primenjiv u praksi.\nGovoreći o ulozi Rusije na istočnom Mediteranu i na Zapadnom Balkanu, Ker-Lindzi je kazao da Moskva iskorišćava vakum i smatra da bi se postiglo brzo rešenje za oba problema da nije Rusija i njena uloga u Savetu bezbednosti.\nKako je kazao, Rusija ne štiti tuđe interese, već samo svoje, uz konstataciju da kada dođe do rešenje kosovskog problema, ona neće biti potrebna ni Beogradu.\nNa pitanje da prokomentariše aktuelne izazove na istočnom Mediteranu, Ker-Lindzi je naveo da je veom zabrinut jer su Grčka i Turska tako blizu konflikta, uz naglasak da je jedan od problema u tom regionu i to što svi to pitanje posmatraju kao grčko-turski problem, pritom zaobilazeći ulogu Kipra.\n“Mediteranski problem koji uključuje i Kipar, nije samo pitanje tog ostrva, već i brojna druga pitanja, ali jako malo ljudi razumeju različite pozicije Ankare i Atine u ovim pitanjima”, ističe Ker-Lindzi.\nOn navodi da su problemi u tom regionu narastili, da nije samo u pitanju grčko ostrvo Kastelorizo koji je bio pod italijanskom kontrolom do 1947. godine, već i brojna pravna pitanja, pitanja energenata, kao i nedavno postignutih sporazuma, poput onog koji je Turska postigla sa Libijom oko morskih granica.\n“Grčko-turski odnosi su problematični po prirodi”, naglašava Ker-Lindzi i dodaje da je između obe strane izgubljeno i poverenje i volja za rešenje, te da je veoma teško da se dođe do dodirnih tačaka.\nNa pitanje da li je moguće da dođe do vojne eskalacije u tom regionu i na Kipru, imajući u vidu zamrznuti konflikt, on kaže da su svi zabrinuti zbog toga, ali da tamo ipak postoji politički okvir koji stavlja po strani vojno rešenje.\n“I Grci i Turci su veoma pažljivi kada stoje jedna nasuprot drugoj, ali moguće je veoma lako da se dese incidenti. Ipak malo je verovatno da bilo koja strana želi da pokrene vojnu akciju”, objašnjava on i naglašava da bi bila katastrofa za NATO da ratuju dve zemlje članice Alijanse.\nUpitan da prokomentariše ulogu Velike Britanije u tom regionu, Ker-Lindzi je prvo naglasio da trenutno ne vidio previše aktivnosti Londona po tom pitanju iz opravdanih razloga, odnosno da je u fokusu Londona Bregzit i da nema vremena da se bavi međunarodnim pitanjima.\n“London u istočnom Mediteranu će prihvatiti ono što dogovore zainteresovane strane u regionu i to je trenutni stav britanske vlade”, naglašava on.\nKada je reč o tome kako vidi taj region za 10 godina, podseća na to kako je izgledao istočni Mediteran pre 20 godina kada su Turska i Izrael bili najbliži prijatelji, a Nikozija imala veoma loše odnose sa Izraelom, što je potpuno suprotno danas.\n“U međuvremenu postoji velika ljubav između Grčke, Kipra i Izraela. To je neverovatna transformacija. Za 10 godina moguće je da vidimo ponovo ono što je bilo pre 20 godina”, zaključio je on.\nNikos Cafos iz vašingtonskog Centra za strateške i međunarodne studije tvrdi da je energija nije jedini uzročnik konflikta na istočnom Mediteranu, jer kako kaže, reč je o multikompleksnom konfliktu na političkim, društvenim, kulturnim i istorijskim osnovama.\nKaže da se u tom regionu strane sukobljavaju oko suverenih prava na posedovanje energenata, na zaradu od njih, na način podele zarade i slicno, ali, kako navodi, inicijalni problem je kiparsko pitanje.\n“Drugi problem su morske zone i morske granice, pa nakon toga dolazi problem oko ostrva Kasteloriza i ekskluzivne ekonomske zone”, smatra Cafos i dodaje da su energetska pitanja doveli do toga da se Turska oseća izbečenom i da se ne nalazi za stolom u tom regionu.\nNa pitanje kako vidi ulogu SAD u tom regionu, uz podsećanje da su nedavno u Izraelu i Atini boravili najviši zvaničnici američke vlade koje se bave finansijama, kao i predstavnici DFC, Cafos kaže da je Vašington jako zainteresovan za infrastrukturu energenata, linije gasa, te da želi da se uključi u ta pitanjia.\nMeđutim, navodi i da je nedovoljna uključenost SAD u regionu trenutno jedna od posledica napetosti na istočnom Mediteranu.\nPostoje, dodaje on, razgovori između SAD i regionalnih aktera multilateralno, ali i bilateralno između SAD i Grčke, SAD i Izraela, SAD i Kipra.\nMeđutim, kako smatra, problem može biti pokušaj da se iz svega toga izbaci Turska, jer to otvara mogućnost za njenu agresiju.\n“Veoma je teško ubaciti Tursku u te razgovore kada ne priznaje Kipar, a s druge strane problem je ostaviti Ankaru po strani”, objašnjava on.\nKaže da SAD još nisu primenili preko DFC svoj finansijski arsenal u istočnom Mediteranu, ali, kako navodi, to će se možda promeniti.\nS druge strane, kada je reč o ulozi Moskve, Cafos kaže da Rusija ne može da utiče na države u tom regionu, te da njenu ulogu vidi samo u Siriju.\n“Rusija nije tamo zbog energije. Ne vidim da će istočni Mediteran promeniti kompoziciju gasa u Evropu jer to nije dovoljno, tako da narativ da je dolazak Rusije tamo, kako bi osujetila nove izvore gasa za Evropu, za mene su neosnovane”, objašnjava Cafos.\nOn dodaje da gas u tom regionu može da posluži za energetsku stabilnost regiona, ali ne i kao mogućnost za energetsku stabilizaciju Evrope.\n“Rusija samo iskoriščava vakum prostor u regionu da bi bila posmatrana kao jednako velika sila poput SAD i drugih velikih sila, ali ne vidim Moskvu na stolu kada je reč o istočnom Mediteranu”, ističe Cafos.\nKada je reč o očekivanjima u narednih 10 godina, navodi da je cilj da se izbegnu potencijalni incidenti koji bi mogli da nastanu od bilo koje grčke ili turske fregate.\nIzabel Joanidis sa briselskog Free Unirziteta kaže da je u istočnom Mediteranu prirodni gas samo lokalno pitanje, uz naglasak da je suverenitet Kipra realni problem, kao i to što je Kipar u dijalogu oko svog statusa ostavljen po strani.\n“Problem Kipra je ne samo to što je turska vojska na ostrvu, već zato što jedna strana ne priznaje kiparsku republiku. Drugi problem je dijalog za koji ne može da se pronađe okvir”, objašnjava ona.\nKako kaže, do sada je postojao dijalog u okviru NATO, ali i u okviru EU, međutim, kako navodi, problem je u tome što nisu sve strane deo ovih organizacije.\n“Pitanje je kako pronaći pravi okvir za ovaj dijalog. Ako vidimo zaključke Evropske saveta, oni osuđuju kršenje suverenih prava Kipra, ali s druge strane gledaju kao da su odnosi Turske i Kipra normalni, ne uzimajuću u vidu da Turska okupira jedan deo ostrva”, objašnjava ona.\nNa pitanje da li EU ima strategiju za istočni Mediteran, kao i za kiparsko pitanje, ona naglašava da na nivou EU je veoma teško doći do rešenja oko istočnog Meditarena, jer svaka drzava članica ima svoj nacionalni interes.\n“Francuska i Italija imaju imaju drugačiji i direktan interes u regionu jer imaju svoje interese, pošto njihove kompanije istražuju tamo. Nemačka ima drugačije interese. EU takođe kao celinu drugačije vidi ovo pitanje. Mislim da nemaju strategiju u celosti o istočnom Mediteranu”, ističe ona i dodaje da kada je reč o Kipru, EU nije okvir u kome bi trebalo da se odvijaju pregovore o rešavanju kiparskog pitanja.\nJoanidis ipak naglašava da bi konačno rešenje trebalo da bude ujedinjenje tog ostrva.\nKada je reč o ulozi Velike Britanije, Joanidis kaže da je smešno da se o tome priča imajući u vidu da London ima dve svoje teritorije na ostrvu, odnosno dve vojne baze.\n“Ne mislim da će se previše promeniti stvari u regionu uskoro. To je region koji ne može promeniti svoju geografsku poziciju, svoju kulturu, međusobno poverenje. Teško da će postati region saradnje. Mislim da će istočni Mediteran ostati region međusobnih trvenja. Mislim da će različite interese ostati na snazi jer postoje mnogo nataloženih konflikata koje se ne mogu rešiti u narednih 10 godina”, zaključila je Joanoidis na panelu ovogodišnjeg Beogradskog bezbednosnog foruma.\nBorelj: Sporazum Beograda i Prištinea hitan i presudan\nby admin October 26, 2020, 3:06 pm\nAnđelković: Vlada nastavlja istim putem, postavlja osnov za novu\nby admin October 26, 2020, 2:54 pm\nby admin October 26, 2020, 4:47 pm


LETNJI RED LETENJA BEOGRADSKOG AERODROMA – NovostiDana.rs\nLETNJI RED LETENJA BEOGRADSKOG AERODROMA\nLetnji red letenja na Aerodromu „Nikola Tesla“ u Beograd stupa na snagu u nedelju 26. marta i primenjivaće se do subote 28. oktobra 2017. godine.\nU redovnom putničkom saobraćaju planirano je da 30 aviokompanija saobraća prema 70 aerodroma u 36 država u Evropi, Sjedinjenim Američkim Državama, Severnoj Africi i na Bliskom Istoku, navodi se u saopštenju aerodroma.\nNovina u redu letenja nacionalne aviokompanije Er Srbije je uvođenje letova za Veneciju koji će se od 1. juna obavljati četiri puta nedeljno.\nAviokompanija Transavia erlajnz počeće od 4. aprila direktne letove za Amsterdam, koje će obavljati tri puta nedeljno, dok će aviokompanija AtlasGlobal erlajnz nastaviti svakodnevne letove za Istanbul.\nU drugoj polovini maja aviokompanija Wizz Air uspostaviće letove ka četiri nove destinacije: Fridrihshafen, Nirnberg, Hanover i Maltu, ka kojima će saobraćati dva puta nedeljno.\nAviokompanija Ellinair će početkom juna obnoviti letove za Iraklion, a sredinom juna će započeti i sa letovima za Solun.\nPočetkom sezone odmora nacionalna aviokompanija će, kao i obično, uvećati broj nedeljnih letova ka Atini, Bejrutu, Dubrovniku, Njujorku, Larnaki, Sankt Peterburgu, Malti, Bukureštu, Splitu i Tivtu, a uvešće i dodatne dnevne letove na linijama za Solun, Skoplje i Ohrid.\nAviokompanija Wizz Er će baziranjem drugog aviona uvećati broj letova za Dortmund, Ajndhoven, Malme, Memingen, Geteborg i Stokholm Skavsta, a aviokompanija Katar ervejz će od 1. oktobra iz Beograda saobraćati svakodnevno.\nAviokompanije Arkia erlajnz i Israir, koje prošlog leta nisu saobraćale, tokom ove letnje sezone uvećaće broj letova u odnosu na zimsku sezonu, tako što će aviokompanija Israir saobraćati pet puta nedeljno, a Arkia tri puta nedeljno, navodi se u saopštenju.\nPovezanoaerodrom, Nikola Tesla, red letanja, saobraćaj, Turizam\nNOVE INFO TABLE ZA TURISTE U BEOGRADU


Vladimir Todorović: iDEAlab, inkubator preduzetništva\nBack PRIVREDA INSTITUCIJE Vladimir Todorović: iDEAlab, inkubator preduzetništva\nutorak, 17 maj 2016 13:38\nKreativna laboratorija za podsticaj i razvoj preduzetništva i inovativnih ideja studenata Univerziteta u Novom Sadu - iDEAlab, otvorena je 22. aprila u Ulici Ilije Đuričića 3 (u kampusu, preko puta zgrade Departmana za građevinu).\nUlazak prvih timova u iDEAlab planiran je nakon Startup Weekenda (13-15. maj).\nVladimir Todorović, doktorant na Departmanu za industrijsko inženjerstvo i inženjerski menadžment FTN-a, šef službe za međunarodnu saradnju, autor većeg broja domaćih i međunarodnih projekata i rukovodilac međunarodnog Tempus projekta, jedinstvenog u Srbiji - iDEAlab koji koordiniše Univerzitet u Novom Sadu, objašnjava da je otvaranje ove kreativne laboratorije, odnosno fizičkog prostora koji će studentima Univerziteta u Novom Sadu ponuditi mentorstvo, treninge, obuke i opremu u cilju podsticanja preduzetničkog razmišljanja, osmišljavanja sopstvenog biznisa, i u krajnjem slučaju „ne čekanja“ da ih neko zaposli po završetku fakulteta.\nPredviđeno je da mogućnost korišćenja iDEAlab-a imaju svi studenti Univerziteta u Novom Sadu, s tim što će se zbog ograničenih resursa morati organizovati takmičenja, koja će dati odgovor koje su to ideje koje mogu da uđu i grupe studenata koje će prve da krenu da razvijaju ideju u ovom prostoru. Prva grupa u iDEAlab će ući posle Startup Weekenda na Univerzitetu (13-15. maj), i svi studenti koji se prijave sa svojom idejom dobiće priliku da za dva dana treninga, obuka, razvijaju svoju ideju i prezentuju je pred žirijem, koji će doneti odluku o prva tri tima koja će imati mogućnost „ulaska“ u iDEAlab.\nFakultet tehničkih nauka je prepoznatljiv po tome što je do sada osnovano oko 110 kompanija, tzv. spin-offova, od strane nastavnog osoblja sa fakuleteta. Ono što po mišljenju Vladimira Todorovića nedostaje je da se studenti, koji imaju odlične ideje i razmišljanja odluče na taj korak.\n- FTN je pre dvadeset godina imao medija centar, mali prostor i od opreme - računar, kameru i internet. Tu su studenti imali prava da dolaze i rade uz dva obavezna zadatka: da održavaju sajt fakuleta i kreiraju jednu studentsku emisiju koja se emitovala na RTV Vojvodina. Od te grupe, koja je brojala desetak studenata, nastale su četiri kompanije, jedna veoma uspešna koja danas zapošljava 30 radnika i isključivo posluje sa tržištem SAD. To je prepoznato kao model, da se studentima obezbedi dovoljno slobode za kreativno iskazaivanje. FTN im je dao prostor gde će imati mogućnost međusobnog povezivanja, razmenjivanja ideja, jer želimo da privučemo studente različitih disciplina, da spojimo studenta sa elektotehnike, medicine, poljoprivrede, ekonomije, prava itd., na jednom mestu. Postoji velika verovatnoća da će u zajedničkim razmišljanjima doći do mnogo boljih ideja, potrebnih savremenom društvu. Pored toga, obavili smo razgovor sa nekim kompanijama. koje žele da se u ovo uključe, i počnu da zadaju realne zadatke iz njihovog poslovanja, koje će studenti za njih rešavati. To bi imalo pozitivan efekat na studente koji bi stekli neko radno iskustvo tokom studija, da kompanija ne mora da odvoji nekoliko meseci kako bi ih uvela u posao - objašnjava gospodin Todorović.\niDEAlab je smeštena u prostor od oko 45 m2, sa 13 radnih mesta, i pored računara, lap topova, studentima će biti na raspolaganju 3D štampač, 3D skener, Arduino i Lego Mindstorm kompleti...\n- Nije isključivo da ovde budu studenti sa backgroundom iz računarstva, ali se pokazalo da sve današnje ideje imaju jedan segment koji zahteva IT struku. Nama je cilj da ovde privučemo studente, posebno medicine i poljoprivrede, jer danas Evropa traži napredak u svemu onome što će ljudima omogućiti kvalitetniji i jednostavniji život - naglasio je Vladimir Todorović.


Teodosić dolazi u BEOGRAD na pregovore: Postoje 3 opcije, evo i koje (FOTO) - Crvena zvezda info\nSrbija / 82 pregleda\nTeodosić dolazi u BEOGRAD na pregovore: Postoje 3 opcije, evo i koje (FOTO)\nOPCIJA 1 – DOLAZAK U ANADOLU EFES ILI NEKI DRUGI EVROPSKI KLUB\nMožda i najizvesnija opcija. Kako je Telegraf još ranije pisao, Teodosić ima ozbiljnu ponudu Efesa, koji je pratio razvoj situacije sa srpskim plejmejkerom u NBA ligi i najverovatnije će upravo u Turskoj kapiten srpske reprezentacije nastaviti karijeru.\nNa kraju je bilo onako kako su oni samo mogli i da požele, jer je Teodosić dobio otkaz i slobodan je u izboru novog kluba. Turci su bili izdašni i stavili su na sto više miliona evra.\nEfes ima šansu da registruje Teodosića do 24. kola Evrolige, koje završava 1. marta, kada je poslednji rok. Turski klub je u vrhu Evrolige i ima ozbiljne šanse za plej-of ali i fajnal for…pa to može da privuče Teodosića.\nMANA: Teodosićeva supruga, glumica Jelisaveta Orašanin se porodila nedavno i pitanje je da li je u mogućnosti da leti sa malom bebom tako veliki let, a i da li on želi da se odvoji toliko daleko od nje.\nOPCIJA 2 – DOLAZAK U ZVEZDU\nOvo je želja svih navijača Zvezde, ali je pitanje koliko je realna.. Sam Teodosić je rekao da želi da dođe kad je na vrhuncu moći, a ne kad zađe u godine, pa da se kaže da je samo došao. Međutim, važna stavka je što je upravo sada u najboljim godinama (32) i sada bi mogao da pomogne.\nAko ode u neki drugi klub i ostane tri, četiri ili pet godina pitanje je na kom će nivou biti sa 36, 37 godina. Ovako, mogao bi u Zvezdi da ostane sezonu i po ( završetak ove, da se izbori Evroliga, i cela sledeća) i onda da sa 33 proba da napravi još neki jak ugovor do kraja karijere. Najmanja stavka je novac jer ga je zaradio dosta u karijeri ( pet godina u Olimpijakosu, pet godina u CSKA i nikad maanje od milion evra po sezoni)\nMANA: Osim napada na ABA liguu ovoj sezoni nema ozbiljnijih takmičarskih ambicija za Zvezdom, kao i mnogo manja finansijska ponuda od evropskih klubova. Takođe, Teodosićeva supruga, glumica Jelisaveta Orašanin se porodila nedavno i pitanje je da li je u mogućnosti da leti sa malom bebom tako veliki let, a i da li on želi da se odvoji toliko daleko od nje.\nOPCIJA 3 – PAUZA DO LETA I PRIPREMA ZA MUNDOBASKET\nMiloš ne mora da žuri u izboru kluba, ove sezone nije mnogo igrao, pa realno ne mora ni do kraja sezone da igra, jer mu je to idealna prilika da sve vreme bude uz suprugu i bebu, bar tih prvih tri, četiri meseca.\nNa spisku je reprezentacije Srbije za poslednji prozor kvalifikacija, što znači da će igrati protiv Estonije i Izraela, a okupljanje počinje sledeće nedelje posle Kupa Koraća. S obzirom na to da je više od 10 godina bio u paklenom ritmu treninga i igranja, pauza neće ostaviti traga na njemu, štaviše može da prija, a kroz te pripreme reprezentacije i dve utakmice može da proveri trenutno stanje.\nNakon plasmana na Svetski Kup, može da se posveti porodičnim obavezama i treningu za popravljanje fizičkih performansi do početka priprema za Mundobasket (očekuje se u julu), ali i radu na svom kampu Teo 4.\nMANA: Predugo bi bio bez takmičarske košarke, čak celu sezonu pa je pitanje kako bi se odrazilo na njegove igre na Mundobasketu. Sa druge strane za takvog asa koji košarku ima u malom prstu nijedan pauza ne može da previše onesposobi.


Centar za orijentaciju društva-COD\nCentar za orijentaciju društva – COD je organizacija građanskog društva koja ima za cilj da svojim delovanjem utiče na preuzimanje aktivne uloge različitih aktera u savremenim, društveno integrativnim procesima. Podižući kapacitete lokalnih aktera COD inicira, razvija i podržava različite vidove partnerstva među organizacijama sa posebnom težnjom ka uspostavljanju partnerskih odnosa među različitim grupama organizacija kako bi se čitav sektor na odgovarajući način transformisao i proširio svoju ulogu u društvu. U razvojnom procesu uspostavljanje multisektoralne, multietničke, lokalne i regionalne saradnje predstavlja neophodan progresivni element dalje društvene integracije i razmene dobre prakse.\nCentar za orijentaciju društva sprovodi svoje aktivnosti kroz različite programske aktivnosti međusobno ih povezujući kako bi se na različite načine smanjila marginalizacija u društvu i kako bi isključene grupe učestvovale u razvoju i uživali jednake mogućnost proširujući polje slobode, tolerancije i aktivnog društvenog učešća. Centar za orijentaciju društva stavlja poseban naglasak na obrazovanje, formalno i neformalno, u ruralnim i urbanim sredinama, kroz programe edukacije, specijalizovane treninge, javne tribine i seminare sa ciljem poboljšanja aktivne participacije u zajednici.


Poboljšajte pamćenje stiskanjem pesnica - LookerWeekly.com magazin\nPored rešavanja ukrštenih reči i ostalih zabavnih igrica, koje podstiču mozak na razmišljanje, probajte da stiskate pesnice.\nNedavna istraživanja sprovedena na državnom fakultetu u Nju Džerziju pokazuju da se stiskanjem pesnica poboljšava naše pamćenje. Američki psiholozi objašnjavaju da kada stiskamo desnu šaku na minut i po, pomažemo u formiranju memorije, dok stiskanje pesnice levom rukom pomažemo u prizivanju memorije.\nStiskanjem šake u pesnicu aktiviramo posebne regije u mozgu koje su povezane sa procesuiranjem pamćenja. Na taj način „osvežavamo“ našu memoriju.\nOva mala vežbica ne zahteva poseban tretman, dovoljno je da samo malo odvojite vremena kako biste poboljšali i obnovili pamćenje, ko zna šta će vam davno zaboravljeno a zanimljivo doći na pamet.


Instrumenti finansiranja ekoloških troškova i korišćenje prirodnih dobara i vrednosti u zaštićenim rezervatima prirode u Srbiji Digitalni repozitorijum Instituta ekonomskih nauka u Beogradu\nInstrumenti finansiranja ekoloških troškova i korišćenje prirodnih dobara i vrednosti u zaštićenim rezervatima prirode u Srbiji\nProblem rešavanja izvora finansiranja ekoloških troškova za zaštitu životne sredine u Srbiji u poslednjih desetak godina nalazi se u fazi eksperimentalnih lutanja. Prihodi od korišćenja prirodnih vrednosti i dobara u ukupnoj strukturi BDP prelaze 1%. U budžetskim prihodima svih nivoa vlasti od opština, preko AP do Republičkog budžeta, ekološki izvori pune budžet sa preko 4%. U ukupnoj strukturi rashoda za finansiranje zaštite i održavanja životne sredine u Srbiji se troši manje od 0.3% BDP-a. Rad sadrži ključne aspekte analize izvora ekoloških prihoda i rashoda za finansiranje održanja životne sredine. Poseban problem u dugoročnom rešavanju pitanja neophodnih izvora sredstava za ulaganja u očuvanje i zaštitu prirodnih vrednosti i dobara predstavlja nekonzistentnost institucionalnih rešenja. Primer za to je formiranje Fonda za zaštitu životne sredine u Republici Srbiji, te po ugledu na to formiranje analognih fondova u pojedinim opštinama i gradovima u Srbiji. Fond za zaštitu životne sredine je ukinut zakonskim odredbama krajem 2012. godine. U radu smo prezentirali neke od ključnih aspekata istraživanja koja se odnose na izvore prihoda fonda i ulaganja sredstava fonda u poslednjih nekliko godina. Rezultati istraživanja prezentirani u ovom radu ukazuju na to da su državna rešenja više usmerena na fiskalizaciju ekoloških prihoda i zamagljivanje potrebe investiranja u održivo korićenje prirodnih dobara vrednosti i kapitala. Rad sadrži i rezultate studije slučaja u oblasti ekološkog menadžmenta u zaštićenim područjima Srbije, na primerima Specijalnih rezervata prirode Uvac i Zasavica.\nfond za zaštitu životne sredine, naknade, prirodni resursi i vrednosti, prirodni rezervati\n05 Apr 2020 14:43


Istoriju pišu pobednici » Inđijski Nezavisni Mediji\nNaslovna Inđija Istoriju pišu pobednici\nFoto: Screenshot Šarenica RTS\nDelegacija opštine Inđija jutros je gostovala na javnom servisu u emisiji ”Šarenica” gde su prezentovali turističku ponudu opštine Inđija i predstavili buduce aktivnosti. Pored ugostitelja, umetnika, i učenika, nastavnika i direktorke Srednje škole “Dr Đorđe Natođević”, delegaciju inđijske opstine su činili i Milan Bogojević v.d. direktora TO Inđija, kao i Nemanja Milojević ovog puta u ulozi člana Odbora za podizanje spomenika kraljice Marije.\nIzmeđu ostalog bilo je govora o burnoj istoriji na teritoriji opštine Inđija, a v.d. direktora TO Inđija Milan Bogojević predstavio je samo deo turističke ponude Inđije. Od budućih aktivnosti na proširenju turističke ponude naveo je konačni završetak projekta izgradnje replike keltskog sela koji predstavlja najveću pojedinačnu investiciju u turizmu na teritoriji Vojvodine. Navedeno je da će kompleks sadržati jezero sa platformom kao i da će jedan od već izgrađenih objekata biti preuređen u muzej, dok se završetak radova se očekuje 1. jula.\nBilo je reči i o podizanju spomenika kraljici Mariji.\nNemanja Milojević naveo se podizanje spomenika delom finansira iz donacija, vajar je odabran kao i da će to biti prvi spomenik kraljice Marije u našoj zemlji.\nOtkrivanje spomenika najavljeno za Mitrovdan, 8. novembra na dan oslobođenja Inđije u Prvom svetskom ratu.\nNa pitanje voditelja “otkud u Inđiji spomenik kraljici Mariji” član Odbora za podizanje spomenika Nemanja Milojević odgovara “Milunka Savić, a i kraljica Marija su takve istorijske ličnosti da zaslužuju da u svakom gradu budu njihovi spomenici“, i dodaje “naš cilj je bio da postavimo spomenik kraljici Mariji, ženi koja je zaista oličenje ideala kome mi zapravo danas težimo, a to je predana supruga, dobra majka, patriota veliki“. Pa zaključuje “mi zapravo pravimo svetionik budućim generacijama kako bi trebali da se ponašaju”\nPrethodni tekstVlada dobila odobrenje za promenu Ustava\nSledeći tekstNarodna predanja i običaji o Uskrsu


BalkanMagazin :: Prepucavanja Roćena i Medojevića oko KAP\nPrepucavanja Roćena i Medojevića oko KAP\nčetvrtak, 23. februar 2012 03:43\nCrnogorski šef diplomatije Milan Roćen tvrdi da su u Kombinatu verovatno obmanuli ruskog ministra Šojgua. Lider PzP ostaje pri izjavama da su Roćenu i Đukanoviću Rusi "pozajmili" pare\nMenadžment podgoričkog Kombinata aluminijuma u sredu do kraja radnog vremena nije potvrdio niti demantovao tvrdnju crnogorskog šefa diplomatije Milana Roćena da su oni "verovatno dezinformisali" ruskog ministra za vanredne situacije Sergeja Šojgua o, navodno, 300 miliona dolara uloženih u podgoričku fabriku od njene privatizacije.\nRoćen je kazao "Novostima" da u Kombinat aluminijuma Podgorica nije uloženo ni 30 miliona, a kamoli 300 miliona dolara, o kojima je u dva navrata govorio Šojgu. On je kazao da u Vladi smatraju da je menadžment KAP verovatno dezinformisao ruskog ministra za vanredne situacije kako bi on izneo taj podatak u javnost i tako izvršili neki vid političkog pritiska pred završne pregovore o KAP.\nLider Pokreta za promene Nebojša Medojević optužio je Roćena i bivšeg premijera Mila Đukanovića da su centralne ličnosti, kako je kazao, visoko koruptivnog posla privatizacije Kombinata aluminijuma.\nMedojević tvrdi da su Rusi dali desetine miliona evra mita za KAP, ali i da su "pozajmili" 300 miliona dolara Roćenu i Đukanoviću za posao sa nekretninama na crnogorskom primorju, koje oni ne mogu da vrate jer je ovaj biznis omela ekonomska kriza.\n- Ostajem pri svemu što sam rekao u vezi sa Kombinatom aluminijuma. Besmisleno je tvrditi da je Sergej Šojgu, čiji je posao da bude informisan i koji je prvi čovek ruskih obaveštajnih službi za inostranstvo, dozvolio da bude dezinformisan od menadžmenta jedne fabrike u Crnoj Gori - kaže Medojević. - Očigledno je da je neko uzeo novac prilikom prodaje KAP, a Roćen je priznao da je on doveo ruske investitore. Rusima je tada obećana i Termoelektrana i Rudnik uglja, ali je tu prodaju blokirao SDP. Prevareni su, a to oni ne opraštaju i tek ćemo osetiti posledice ovog katastrofalnog aranžmana.\nVlada je na sednici 16. februara ovlastila Ministarstvo ekonomije da pokrene proceduru za preuzimanje KAP. Predloženo je da Vlada preduzme sve mere koje se nalaze u ugovoru i vrati vlasništvo u KAP, da Vlada i Elektroprivreda pokušaju da nađu način za obezbeđivanje održavanja proizvodnje. Takođe, da se buduća privatizacija koncipira na bazi dugoročne valorizacije Termoelektrane i Rudnika uglja Pljevlja, uz obavezne investicije u drugi blok, ekološku prihvatljivu preradu glinice i uspostavljanju prerađivačkih kapaciteta.\nZaključak Vlade je i da Ministarstvo finansija mora obezbediti da preuzimanja dugova KAP bude sprovedeno tako da što manje opterećuje poreske obveznike. Dugovi KAP prema Dojče, OTP i VTB banci iznose oko 170 miliona evra sa kamatama, dok ukupni dugovi fabrike iznose oko 350 miliona.


Petković: Novi razgovori na tehničkom nivou polovinom oktobra - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Petković: Novi razgovori na tehničkom nivou polovinom oktobra\n08. septembar 2021. Izvor: Tanjug\nOn je nakon trilateralnog sastanka pojasnio da je insistirao na pitanju nestalih i da će će porodice nestalih ostvariti svoje pravo da sahrane svoje najmilije.\n"To nije nikakvo političko već civilizacijsko pitanje", rekao je Petković.\nOn je dodao da je šef prištinske delekacije Besnik Beslimi uglavnom ćutao tokom sastanka i bežao od tema.\n"Kada je reč o ZSO, energetici, pravosuđu i slobodi kretanja Beslimi je bežao od tih tema nije želeo da razgovara o tome. Zato on danas nije došao sa svojim ekspertima za razliku od Beograda jer mi smo na sastanak doneli tone dokumenata i materijala", rekao je Petković i dodao da je podrobno objasnio gde Priština krši sporazume.\nPetković je kazao i da je Beslimi, na pitanje da obrazloži zašto mu je(Petkoviću) nedavno zabranjena poseta KiM rekao da su razlog "zapalјive i provokativne izjave".\n" Imao sam moj integralni govor koji sam pustio i Lajčaku i gde sam govorio šta Srbija čini za narod na KiM i videlo se da nisam prekršio sporazum", rekao je Petković.\nPetković je doidao i da je dogovoreno da se sastanci na tehničkom nivou održavaju jednom mesečno, a da će od razvoja stvari na tom nivou biti dogovoren sastanak na najvišem nivou.\nPetković je kazao i da Beslimi o dijalogu jedno govori medijima, a drugo na sastanku.\n" U sporazumima jasno piše šta su obaveze Beograda, a šta Prištine", rekao je Petković i dodao da Beograd sve vreme insistira na punom sprovođenju dogovorenih sporazuma.\nPetković: Bez formiranja ZSO nema uspeha u pregovorima\nDirektor Kancelarije za Kosovo i Metohiju Petar Petković izjavio je danas u Briselu da su razgovori o konkretnim stvarima i poštovanje postignutih sporazuma jedini način da se dođe do proboja u pregovorima Beograda i Prištine i da se postigne normalizacija odnosa.\n"Do napretka može da dođe tako što ćemo razgovarati, pričati o konkretnim stvarima svaki put kada se ovde u Briselu sretnemo i da, kada je reč o sporazumima, ne politizujemo pitanja iz energetike, iz pravosuđa, kao ni formiranja Zajednice srpskih opština (ZSO), već da ispunjavamo ono što je dogovoreno", rekao je Petković odgovarajući na pitanje novinara.\nOn je podsetio da je 3.064 dana prošlo otkako je potpisan Briselski sporazum i da Priština osam godina odbija da ga primeni.\nMi sve vreme to ponavlјamo kao papagaji, jer nam je to veoma važno, naglasio je Petković.\n"Ceo Briselski sporazum, ceo dijalog počciva na ZSO, bez ZSO nema ostvarenja kolektivnih prava za srpski narod na Kosovu i Metohiji, jer nam je pre svega bitno da sačuvamo naš narod i da zaštitimo njihovu bezbednost", istakao je Petković.\nOn je naglasio da je sastanak u Briselu bila prilika da pomene sve incidente, a bilo ih je 93, koji su se desila od početka godine na KiM. "Povećan je broj tih incidenata, napada na našu decu, napada na starije lјude, obijanje naše imovine, skrnavlјenje hramova, grobova", upozorio je Petković.


Brejvik se neće žaliti na presudu\nMasovni ubica Anders Bering Brejvik neće se žaliti na presudu kojom je danas osuđen na 21 godinu zatvora, pošto je ona u skladu sa njegovim željama, izjavio\nje njegov advokat.\nSud u Oslu proglasio je danas Brejvika uračunljivim i osudio ga je na 21 godinu zatvora zbog ubistva 77 ljudi, u julu 2011. Brejvik je dobio maksimalnu kaznu, uz mogućnost njenog produženja.\nOptuženi je presudu saslušao sa osmehom na usnama, iako ga ona šalje iza rešetaka na period koji će moći da se produžava do kraja njegovog života.\nPravo na žalbu ima i tužilaštvo, koje je tražilo da se Brejvik smesti u psihijatrijsku ustanovu, na osnovu jedne od psihijatrijskih procena kojom je zaključeno da optuženi boluje od paranoidne šizofrenije.\nPitanje Brejvikovog mentalnog zdravlja bilo je u centru pažnje tokom celog suđenja, a njegov advokat Gejr Lipestad rekao je da će njegov klijent prihvatiti zatvorsku kaznu i da će se žaliti samo ako ga sud uputi na psihijatrijsko lečenje.\nSvoj čin je objasnio pokušajem da zaštiti Norvešku od multikulturalnosti.


Arifi: Ulazak naprednjaka u vlast u Bujanovcu zavisi od formiranja vlade | VRANJENEWS\nArifi: Ulazak naprednjaka u vlast u Bujanovcu zavisi od formiranja vlade\nVranje - Za nastavak razgovora o ulasku koalicije oko Srpske napredne stranke (SNS) u opštinsku vlast u Bujanovcu čeka se formiranje Vlade Srbije, izjavio je za Bujanovačke predsednik opštine Bujanovac Nagip Arifi.\n– Nema novih momenata u pregovorima sa SNS.\nPosle početnih razgovora smo zastali i čekamo formiranje republičke vlade, nakon čega očekujem da nastavimo – rekao je Arifi.\nOn je podsetio da u koalicionom sporazumu aktuelne vladajuće većine, koju čine albanske stranke, postoji tačka koja predviđa uključivanje političkih predstavnika srpske zajednice u opštinsku vlast.\nDa se na nešto čeka ukazuje je i činjenica da ni dva meseca od uspostavljanja opštinske vlasti još uvek nema novih direktora javnih preduzeća i ustanova, iako su četiri stranke dogovorile podelu funkcija.\nArifi je kazao da zvanična podela funkcija zavisi jedino od dogovora unutar vladajuće koalicije, da li će direktori biti birani na konkursu ili kao vršioci dužnosti na period od šest meseci.\nZa razliku od Partije za demokratsko delovanje (PDD) koja se nedavno izjasnila da će narodni poslanik iz njenih redova, Šaip Kamberi, ujedno i lider ove stranke, delovati kao opozicija u parlamentu, iz Arifijeve Demokratske partije (DP) nema zvaničnog stava po ovom pitanju.\nDP takođe ima narodnog poslanika – Nadije Bećiri, kao i Alternativa za promene, koju u Skupštini predstavlja Arđend Bajrami.\nOve dve stranke zasad nisu odgovorile na poziv PDD-a, trećeg partnera sa jedinstvene albanske liste, da slede primer Šaipa Kamberija i budu opozicija.\nOčekuje se da mandatar Ana Brnabić u narednim danima predloži novu vladu, a još uvek nije poznato koga će SNS uzeti za partnera.


BalkanMagazin :: Srbija neće imati problema sa snabdevanjem gasom\nsreda, 04. oktobar 2017 12:01\nPostoji apsolutna sigurnost snabdevanja gasom Srbije, rečeno je Aleksandru Antiću, srpskom ministru rudarstva i energetike, koji je juče u Moskvi razgovarao sa predsednikom Izvršnog odbora Gazproma, Aleksejem Milerom i o proširenju skladišta Banatski dvor i realizaciji Mape puta, koja definiše više mera za realizaciju plana, koji ima za cilj proširenje kapaciteta srpskog sistema za transport gasa.\nGrađani mogu da budu mirni, postoji apsolutna sigurnost snabdevanja gasom Srbije, poručio je iz Moskve ministar rudarstva i energetike Aleksandar Antić, koji se juče u Moskvi sastao sa predsednikom Izvršnog odbora Gazproma, Aleksejem Milerom.\n„U Moskvi sam, sa gospodinom Milerom, razmatrao proširenje skladišta Banatski dvor. Konstatovali smo da će do kraja godine biti definisano tehničko rešenje, a da će 2018. godine početi radovi. Građani Srbije mogu da budu mirni, jer je na sastanku konstatovano da postoji apsolutna sigurnost snabdevanja gasom Srbije“, izjavio je Antić.\nAntić i Milerom su razgovarali o statusu i budućnosti tekuće bilateralne saradnje, uključujući i izvoz ruskog gasa u Srbiju i njegovo skladištenje na teritoriji Srbije.\nNa sastanku je konstatovano da su isporuke ruskog gasa u Srbiju u prvih devet meseci 2017. porasle za 31,7 odsto u odnosu na period januar - septembar 2016.\nNa sastanku su razmatrane i zajedničke aktivnosti iz Mape puta, koju su potpisali predstavnici Gasproma i Ministarstva rudarstva i energetike 27.juna ove godine, koja definiše više mera za realizaciju plana, koji ima za cilj proširenje kapaciteta srpskog sistema za transport gasa.\nNa sajtu Gasproma se uz informaciju o radnom sastanku ministra Antića sa Aleksejom Milerom konstatuje da je Gaspromov partner u Srbiji Srbijagas, predudzeće u državnom vlasništvu, koje se bavi transportom gasa, skladištenjem i distribucijom u Srbiji i da je 2013.godine potpisan ugovor za ruske isporuke gasa Srbiji na period od 10 godina.\nRusi, takođe, ističu da je 2016.godine Gasprom izvezao u Srbiju 1,75 milijardi kubnih metara gasa, što je povećanje od 4,3 odsto u odnosu na 2015.godinu.\nPre dve godine Gasprom i Srbijagas potpisali su Memorandum o razumevanju za saradnju u oblastima podzemnog skladištenja gasa, korišćenja gasa kao pogonskog goriva, uključujući i LNG terminale kao deo naučno tehničke saradnje.\nSrbijagas i Gasprom su 03. juna ove godine potpisali Memorandum o razumevanju za sprovođenje tehničkih i finansijskih studija izvodljivosti za proširenje podzemnoh skladišta gasa Banatski dvor.


Menadžeri bina koje će ugostiti pobjednike konkursa lično su pozvali sve mlade muzičare da se prijave. Milan Rakić, menadžer Explosive bine, rekao je šta se traži za omiljenu ekstremnu scenu: "Nije tajna da volimo gitare, ali bismo voljeli da čujemo i sve autore koji mogu da se podiče savremenim zvukom. Za Explosive prednost svakako imaju punk, metal, rock i hardcore sastavi". Igor Zgro Todorović pozvao je sve sastave koji specifičnim zvukom mogu doprinijeti autentičnom imidžu Future Shock bine koja će od ove godine biti smještena u HEINEKEN Beer Planet Pubu:\n"Željeli bismo da čujemo klasični zvuk, ali i nove muzičke tendencije i sve koji vjeruju da mogu nečim novim da doprinesu muzičkoj sceni". Vrlo uspješna nova bina EXIT festivala, Cockta Beats&Bass od ove godine ima novu poziciju, preko puta Explosive-a, a vode je dvije uticajne novosadske organizacije. Glavni čovjek organizacije Drop Sensei, drum&bass heroja i tvoraca legendarnih Šurenje i SHURIKEN događaja, Branimir Bojanović traži mlade sensejce: "DJ-eve i producente, početnike u Drum & Bass muzici koji žele da pokažu svoje sposobnosti u kreiranju kvalitetne muzike i miksa najenergičnije muzike današnjice".\nPredstavnik organizatora sada već kultnih hip-hop žurki CAKE Beats, Srđan Marjanović, u potrazi je za "Young Guns, DJ-evima i MC-jevima koji plivaju u vodama cutting edge hip hopa/trapa i na najbolji način predstavljaju moderni talas trenutno najuticajneg muzičkog žanra na planeti.\n"Za DJ-evima tragaju i ljudi koji stoje ispred bine Radio AS FM powered by Guarana, čiju selekciju će vršiti Goran Špirić Špira: " Želimo ljude sa setovima punim raznovrsne muzike, veselim, energičnim ritmovima, dobrom energijom, ljude koji se dobro snalaze u više muzičkih pravaca – r'n'b, dance, house, funk, disco, nu disco, jackin'house, funky groove, progressive house i slično."


Island uvodi četvorodnevnu radnu sedmicu – The PRESTIGE\nIstraživanja koja su trajala od 2015. do 2019. godine takođe su utvrdila da je produktivnost ostala ista ili se čak poboljšala na većini radnih mjesta, odnosno ljudi uključenih u istraživanja.\n„Ovaj islandski eksperiment s četverodnevnom radnom nedjeljom pokazuje nam ne samo da je moguće raditi manje, već i da su progresivne promjene moguće“, rekao je Gudmundur Haraldsson, jedan od stručnjaka koji su sprovodili istraživanje.\nMnogi učesnici su prešli s 40-satne na nedjelju koja traje 35 ili 36 sati. Oni su ocijenili da im je kraće radno vrijeme olakšalo obavljanje raznih poslova oko kuće, kao što su kupovina ili čišćenje – i to čak i radnim danima. Mnogi muškarci koji su u heteroseksualnim vezama izjavili su da su imali više vremena da se posvete kućnim poslovima, posebno oko čišćenja i kuvanja.\n„To pokazuje da je javni sektor sazrio da bude pionir kraćih radnih nedjelja, a pouke mogu izvući i druge vlade“, rekao je Will Stronge, direktor istraživanja u britanskom think tanku Autonomy, koji je, zajedno sa Savezom za održivu demokratiju (Alda) na Islandu, analizirao rezultate ispitivanja.\nIdeja o četverodnevnoj radnoj nedjelji postaje sve popularnija širom svijeta. Španija eksperimentišes radnom nedjeljom od 32 sata u okviru pilot-programa u koji je uloženo 50 miliona eura. Kompanija Unilever pokrenula je eksperiment u kojem desetinama svojih radnika isplaćuje punu platu, a od njih traži da rade samo četiri dana u nedjelji.\nU Japanu je vlada preporučila kompanijama da dozvole svom osoblju da se odluči za četverodnevnu nedjelju radi poboljšanja kvaliteta života samih radnika. Kompanije bi tako, smatra se, mogle zadržati sposobne i iskusne kadrove, ljude koje bi inače morali napustiti poduzeće zbog porodičnih obaveza.


RTV BIR - Rijasetov projekat kurbana prilika za održivi povratak u Srebrenici\nRijasetov projekat kurbana prilika za održivi povratak u Srebrenici\nMedžlis Islamske zajednice Srebrenica Rijasetov projekat nabavke kurbana od povratnika smatra od velike važnosti, jer omogućava ekonomsku održivost povratnika, kazano je nakon sastanka predstavnika Medžlisa, zainteresiranih uzgajivača sitne i krupne stoke i predstavnika Rijaseta.\nNaime, u radnoj posjeti Medžlisu Islamske zajednice u Srebrenici boravio je 11. marta 2015. Bilal Memišević, iz Ureda za ekonomske poslove Rijaseta Islamske zajednice.\nPoslije sastanka sa glavnim imamom i predsjednikom Medžlisa IZ Srebrenica i razgovora o planovima Kurban projekta za 2015. godinu, također je upriličen susret sa zainteresovanim povratnicima, uzgajivačima sitne i krupne stoke za Kurban pojekat.\nBilal Memišević je velikom broju prisutnih povratnika predstavio ovaj projekat, koji su pokazali veliku zainteresovanost.\nMedžlis IZ u Srebrenici u ime svih povratnika zahvalio se Rijasetu IZ u BiH na planskom i sistemskom jačanju povratnika, te svima ljudima u dijaspori i u Bosni i Hercegovini koji uplaćuju kurbane u Islamskoj zajednici, jer spomenuti projekat je od velike važnosti i omogućava ekonomsku održivost povratnika u manji entitet Bosne i Hercegovine.\nViše iz kategorije: « Postignut dogovor o formiranju Vlade FBiH\tSjednica Rijaseta: Uspješno poslovanje u protekloj godini »


The Body Shop novogodišnja kolekcija stigla u Srbiju - Domino Magazin\nNaslovna Život Lepi život The Body Shop novogodišnja kolekcija stigla u Srbiju\nThe Body Shop novogodišnja kolekcija stigla u Srbiju\n“Sa velikom radošću svake godine idemo u susret našim dragim kupcima i obezbeđujemo im sve što vole i žele. Ove zime to su tople, cvetne i voćne kolekcije koje će upotpuniti vreme praznika. Novogodišnji praznici nas povezuju, to je period kada dajemo prioritet druženju, viđanju sa dragim ljudima, razmeni pažnje, činova ljubavi i uvažavanja, kreirajući pozitivnu energiju koja će da obeleži predstojeću godinu. Upravo iz tog razloga The Body Shop kolekcija inspirisana je temom Celebrate Together.”, izjavila je Sanja Todorović, potpredsednica kompanije Triple Jump Group, franšiznog partnera brenda The Body Shop.\nPrethodni članakHonor 10X Lite dostupan u Srbiji – Počinje zvanična prodaja\nSledeći članakOtkriveno šta smo tražili na Google u 2020 godini


Pro Selenium 50 mcg, 60 tableta – Prirodni Lek\nPrva strana › Minerali za zdrav život › Pro Selenium 50 mcg, 60 tableta\n1,79900 RSD 1,799.00 RSD\nDefault Title - 1,799.00 RSD\nSelen igra važnu ulogu u očuvanju zdravlja i usporava starenje tkiva. Selen neutrališe dejstvo nekolicine kancerogenih materija. Selen je važan za funkcionisanje pankreasa i za elastičnost telesnih tkiva. Uzimanje tablete Pro Selenium se posebno preporučuje ženama u periodu menopauze, jer ublažuje toplotne valunge poboljšava opšte osećanje. Međutim, muškarci imaju još veću potrebu za selenom, jer se njegova velika količina koncentriše u mošnicama i zajedno sa spermom se prirodno izlučuje iz njihovog organizma. Selen i vitamin E, uzajamno jačajući dejstvo (sinergija), potpomažu zdravo funkcionisanje srca i stvaranje antitela.\nAktivni sastojci prirodnog preparata Pro Selenium\nSelen (u helatnom obliku) 50mcg


U Skelanima nastavljeni istraživački radovi, na redu zaštita i konzervacija\nHome / Srebrenica•Bratunac / Dešavanja / U Skelanima nastavljeni istraživački radovi, na redu zaštita i konzervacija\nBy eSrebrenica.ba on 15. September 2016.@esrebrenica\nU Arheološkom muzeju “Rimski municipijum” Skelani nastavljeni su istraživački radovi na lokalitetu bivšeg zadružnog doma.\nSredstva za nastavak istraživanja obezbijeđena su kroz Razvojni program Republike Srspke u iznosu od 95.800 KM gdje je predviđeno dalje istraživanje i otkrivanje prostorija rimske palate i njenih pratećih objekata.\n“Ovo je nastavak arheoloških istraživanja započetih 2008. godine, kada su otkriveni ostaci rimske arhitekture i zidine imperatorske palate sa dobro očuvanim podnim mozaicima, jedinstvenog izgleda i ostacima sistema podnog grijanja, koje je korišteno za zagrijavanje te palate”, kaže Svjetlana Marković, direktorica Arheološkog muzeja “Rimski municipijum” u Skelanima.\nPrema njenim riječima ove godine obaviće se istraživanje na lokalitetu “Brankova njiva” gdje su takođe otkriveni brojni ostaci rimske kulture.\n“Za početak ovog istraživanja Ministarstvo civilnih poslova BiH obezbijedilo je 14.000 KM”, kaže Markovićeva.\nOna je rekla da je u toku konkurs za izbor izvođača koji će vršiti preventivnu konzervaciju 140 metara kvadratnih podnog mozaika, sredstvima u iznosu od 60.000 eura koje je obezbijedila Ambasada Njemačke u Bosni i Hercegovini.\nProjekat će implementirati Komisija za očuvanje nacionalnih spomenika BiH u saradnji sa Arheološkim muzejom “Rimski municipium“ u Skelanima u naredih 12 mjeseci po strogim međunarodnim pravilima zaštite ove vrste spomenika.


SOKOLAC: Otkriven mural sa likom Starine Novaka - Citaj Filter\nU Sokocu je danas otkriven mural sa likom Starine Novaka, legendarnog hajduka čija je životna priča utkana u istoriju gore Romanije, rekao je Srni privrednik iz Zvornika Milan Stanojević koji za oslikavanje murala izdvojio 1.000 KM.\nSOKOLAC, 31. AVGUSTA /SRNA/ – Na Sokocu je danas otkriven mural sa likom Starine Novaka, legendarnog hajduka čija je životna priča utkana u istoriju gore Romanije.\nStanojević je danas zajedno sa prijateljem Milanom Jolovićem Legendom sa Sokoca svečano otkrio ovaj mural na novopostavljenoj fasadi Lamele na uglu ulica Radomira Neškovića i Gruje Novakovića.\nPrema njegovim riječima, mural su oslikala dva “vrsna umjetnika” iz Beograda, uz odobrenje stanara Lamele.\nStanojević je naglasio da je mural sa likom Starine Novaka njegov i Jolovićev poklon građanima Sokoca, ističući da ovaj srpski junak predstavlja primjer “slobodara” kakvi se rađaju od pamtivijeka na Romaniji.\n-Posebno mi je zadovoljstvo što sam učestvovao u ovom projektu u kome se na savremen način skreće pažnja i otima od zaborava ime i uloga hajduka koji je u vrijeme Otomanskog carstva na svoj način pružao otpor osvajaču i bio vojskovođa u vojsci vlaškog kneza Mihajla Hrabrog- naveo je Stanojević.\nStarina Novak jedan je od pet najpoznatijih srpskih hajduka koji se su se, prema legendi, isticali u borbi za oslobađanje Balkana od okupacije Otomanskog carstva.\nPrethodna Opština Pale: Osnovcima podijeljena 94 kompleta udžbenika\nSledeća Svečano otvorena “Trka kroz Srbiju”


Ban Ki-moon zahvalio Komšiću na hrabrim potezima BiH - Klix.ba\nBan Ki-moon zahvalio Komšiću na hrabrim potezima BiH\nKomšić i Ban Ki-moon u New Yorku\nPredsjedavajući Predsjedništva Bosne i Hercegovine Željko Komšić susreo se tokom boravka u New Yorku i sa generalnim sekretarom UN-a Ban Ki-moonom.\nRazgovarali su o rezultatima dvogodišnjeg članstva Bosne i Hercegovine u Vijeću sigurnosti UN-a, procesu formiranja vlasti u Bosni i Hercegovini, pitanju saradnje i procesa euroatlantskih integracija u regiji Zapadnog Balkana, kao i o razvoju događaja u Libiji i Siriji. Generalni sekretar UN-a je čestitao i zahvalio Komšiću za uspješan angažman tokom članstva BiH u Vijeću sigurnosti UN-a i Stalnoj misiji BiH pri UN-u te za izuzetno aktivan i politički širok i mudar angažman tokom rada u Vijeću sigurnosti UN-a.\nKomšić je ukazao na to da je Bosna i Hercegovina uspješno učestvovala u radu Vijeća sigurnosti te je zahvalio za podršku koju je naša zemlja imala od generalnog sekretara UN-a tokom njenog rada u VSUN. Generalni sekretar je također zahvalio BiH za hrabre, ali ispravne odluke, koje su, iako iz oblasti međunarodnih odnosa, nekada imale utjecaja i na unutrašnje odnose u BiH. Na kraju sastanka, Komšić je pozvao generalnog sekretara UN-a da tokom naredne godine zvanično posjeti Bosnu i Hercegovinu.\nKomšić se u New Yorku sastao i sa ambasadoricom SAD-a Susan Rice, šeficom Stalne misije SAD-a pri UN-u. Komšić je izrazio zahvalnost za podršku i saradnju, ukazane Stalnoj misiji Bosne i Hercegovine pri UN-u tokom dvogodišnjeg članstva. Ambasadorica Rice je naglasila da je u Vijeću sigurnosti UN-a Bosna i Hercegovina bila najbolja saradnica i partnerica SAD-u. Istakla je da članstvo u Vijeću sigurnosti donosi brojne izazove i da je svjesna da je Bosna i Hercegovina morala donijeti odluke o teškim pitanjima, kao što su Libija ili Palestina.\nČestitala je našoj zemlji za kontinuirano promovisanje ljudskih prava, zaštitu civila te je naglasila da se Bosna i Hercegovina pokazala i dokazala kao liderica u VSUN-u u pitanjima postkonfliktne rekonstrukcije i izgradnje mira.


KREFELD - KORAK U BOLJU BUDUĆNOST - InJob International\nPrvi dan na jednoj od najsavremenijih klinika u Evropi\nKlinika Helios Krefeld sa nestrpljenjem je dočekala ojačanje svog tima iz Srbije – grupu od 17 InJob kandidata koja je u utorak pristigla u Krefeld. Naredna grupa će im se pridružiti već naredne nedelje. Odmah po dolasku njih je sačekao tim za međunarodnu saradnju na čelu sa direktorkom tima koja će rukovoditi njihovom integracijom, uvođenjem u posao, obukom i nostrifikacijom diploma. Klinika je za svoje nove zaposlene obezbedila smeštaj tokom perioda od najmanje šest meseci, akontaciju na platu i bonove za obrok. U cilju što brže i lakše integracije za njih će odmah po dolasku biti organizovan jednomesečni intenzivni kurs nemačkog medicinskog jezika, a zatim i kurs integracije tokom koga će se upoznati sa složenim procedurama na jednoj od malobrojnih klinika maksimalne zdrvstvene nege i jednoj od najsavremenijih klinika u Evropi. Pratite naš blog i čitajte uskoro o njihovim prvim utiscima i iskustvima na ovoj modernoj klinici.\nIzraženo u brojkama, Helios je jedan od najvećih lanaca privatnih bolnica u Nemačkoj koji obuhvata 111 klinika, 89 zdravstvenih centara, ima 73.000 zaposlenih i godišnje zbrine 5,2 miliona pacijenata. Klinika iz Krefelda jedna je od 7 Helios klinika maksimalne zdravstvene nege i uz najsavremeniju opremu i vrhunske metode lečenja i medicinske nege predstavlja jednu od vodećih medicinskih ustanova u celoj Evropi i jednu od najvećih obrazovnih akademija u pokrajini Rajna Vestfalija.\nDugoročna uspešna saradnja InJoba sa ovim poslodavcem rezultirala je velikim uzajamnim poverenjem. Vremenom smo postali istinski partneri, udruženi u cilju da stručnom medicinskom kadru iz Srbije obezbedimo što jednostavnije i sigurnije zaposlenje, što bržu i bolju integraciju u novu sredinu. Naš stručni tim sarađuje sa klinikom u dugoročnom planiranju zapošljavanja novog kadra za specijalistička odeljenja, u svim segmentima pripreme dokumentacije i integraciji u novo radno okruženje. Sigurna u visoku stručnost našeg tima, klinika je našim profesorima poverila pripremu kandidata od A1 nivoa do nivoa potrebnog za rad u Nemačkoj kao i dodatne konverzacione treninge svojih zaposlenih, sa akcentom na stručnom medicinskom jeziku. Zahvaljujući ovoj intenzivnoj saradnji zasnovanoj na međusobnom poverenju u stanju smo da svojim polaznicima, pored uobičajenih standardnih usluga besplatnog posredovanja i stipendiranih kurseva nemačkog jezika, pružimo i mnoge dodatne pogodnosti.\nNašim sjajnim kandidatima želimo puno uspeha i profesionale satisfakcije na novom radnom mestu.


Pripadniku Ministarstva unutrašnjih poslova Milošu Anđiću uručena je danas u ambasadi Francuske u Beogradu medalja časti - srebrni ešalon francuske nacionalne policije.\n„Ova medalja predstavlja veliko priznanje za sve pripadnike Ministarstva koji se svakodnevno bore protiv savremenih bezbednosnih pretnji. Tradicionalno prijateljstvo između Republike Srbije i Republike Francuske kao i partnerstvo između ministarstava unutrašnjih poslova dve zemlje na ovaj način se dodatno produbljuje“, istakla je Popović Ivković po uručenju priznanja Anđiću.\nPrema njenim rečima, saradnja između ministarstava unutrašnjih poslova Srbije i Francuske ostvaruje se, pre svega, u borbi protiv nedozvoljene trgovine oružjem, krijumčarenja narkotika, kulturnih dobara, cigareta, kao i trgovine ljudima.\nDržavni sekretar je precizirala da su policije dve zemlje zajednički uspeh posebno postigle u borbi protiv nedozvoljene proizvodnje, držanja, nošenja i prometa oružja.\nU više zajedničkih akcija, kako je navela, otkrivena je i zaplenjena veća količina oružja i municije, a veći broj osumnjičenih za ta krivična dela uhapšen je i procesuiran.\n„Imajući u vidu da se krijumčareno oružje često koristi za izvođenje terorističkih napada, jasno je da ovakve akcije još više dobijaju na značaju“, naglasila je Popović Ivković i dodala da je saradnja partnerskih službi preduslov borbe protiv organizovanih kriminalnih grupa i terorizma.\nPopović Ivković je istakla da je ključnu podršku za postizanje ovako visokog stepena saradnje između dva ministarstva i postizanje uspeha u zajedničkoj borbi protiv organizovanog kriminala i terorizma dao potpredsednik Vlade i ministar unutrašnjih poslova Nebojša Stefanović.\n„Osnov za unapređenje naše dalje saradnje je svakako i Protokol zaključen između ministarstava unutrašnjih poslova Republike Srbije i Republike Francuske koji se odnosi na osnivanje stalne kriminalističko obaveštajne jedinice, a koji je potpisan od strane potpredsednika Vlade i ministra unutrašnjih poslova Nebojše Stefanovića i ministra unutrašnjih poslova Republike Francuske u Parizu, 2016. godine“, rekla je državni sekretar.\nPopović Ivković je poručila da će Ministarstvo unutrašnjih poslova i svi njegovi pripadnici nastaviti da budu pouzdan partner u borbi protiv savremenih bezbednosnih izazova i pretnji.\nAmbasador Moro je ukazala da današnja ceremonija predstavlja pozitivan znak za Srbiju i Francusku i podsetila da dve zemlje već dugo godina imaju kvalitetnu saradnju kao i uspeh u borbi protiv organizovanog kriminala.


Fudbaleri Pari Sen Žermena, predvođeni nekadašnjim strategom Borusije Dortmund, Tomasom Tuhelom koji je ovog leta preuzeo šampiona Francuske, savladali su u petak uveče Sent Etjen sa 4:0, i time vezali pet pobeda u prvenstvu.\nI, ne samo to. Tuhel je prvi trener u istoriji "svetaca" koji je uspeo da pobedi svih šest "početnih" mečeva na klupi.\nPSŽ će u utorak igrati prvi meč grupe C Lige šampiona protiv Liverula, a u istoj grupi se nalaze Napoli i Crvena zvezda.\nŠampion Srbije će u utorak od 21 ugostiti italijanskog velikana, dok će Parižani gostovati u Engleskoj.\nProsinečki: Bordo je najteži rival, ali mi smo Zvezda, nikoga se ne plašimo\nTrener fudbalera Crvene zvezde Robert Prosinečki rekao je da je Bordo jedan od najtežih protivnika koje je njegova ekipa mogla dobije na žrebu za baraž u Ligi Evrope, ali je istakao da se crveno-beli ne plaše nikoga.


Šta znamo o novom iPhone 12 modelu - CdM\nŠta znamo o novom iPhone 12 modelu\nApple ove godine predstavlja novu iPhone 12 seriju nešto kasnije nego što je to do sada bio slučaj. Ovo su stvari koje su gotovo izvjesne, mada se sve uglavnom i dalje drži pod velom tajne.\nPo svemu sudeći, ličiće na kombinaciju modela iPhone 5 i tableta iPad Pro. Napredniji modeli bi pozadi mogli da imaju trostruki sistem kamera i LIDAR 3D senzor, a ostali će vjerovatno da imaju dvije kamere. Kućište će i dalje biti od aluminijuma, odnosno nerđajućeg čelika za jače modele.\nNovu iPhone 12 seriju pokretaće najnoviji A14 Bionic procesor, optimizovan za rad sa vještačkom inteligencijom i proširenom stvarnošću, a podržavaće 5G.\nTagsiPhone 12 izlazak modeli serija\nOnaj kineski od 100 eura traje ni godinu dana, a Ajfon od 1000 eura mijenjamo na punu godinu.


Mila Mikulić (foto: privatna arhiva)\nSubotičani, građani iz cele Srbije i iz inostranstva, kao i članovi Fejsbuk grupe „FB Pijaca“ za svega tri dana su prikupili neophodna sredstva za četvorogodišnju devojčicu Milu Mikulić, koja boluje od spinalne atrofije mišića tip dva, za kupovinu aparata za iskašljavanje koji košta 516.000 dinara.\n„Subotica je za samo tri dana pokazala koliko možemo biti humani i složni“, kažu za portal Magločistač administratorke ove grupe, Sabina Klener Bagi i Zlata Zahora Sabo.\nOne navode da su odmah, kada su saznale da je Mili potreban aparat, apelovale na članove i pokrenule licitacije na Fejsbuk grupi „FB-Pijaca“. Osim članova ove grupe, humanitarnu akciju su pomogli i mnogi građani iz cele Srbije, kao i iz inostranstva.\n„Odaziv je bio zaista zadivljujući. Tri dana smo puštale licitacije, a uključili su se i sami članovi grupe. Nudio je ko je šta imao: torte, kolače, meso, voće, med, električne usluge, prodaju limunada, majice, kozmetičke usluge, peglanje, spremanje, restorani nešto iz svog menija, poliranje farova, prevoz robe, pranje veša… Ma, bukvalno ko je šta imao i mogao da pruži“, kažu administratorke.\nU dogovoru sa Fejsbuk grupom „Naše malo nekome je sve Subotica“ pokrenuta je i inicijativa za humanitarni bazar, gde se takođe odazvalo mnogo humanih Subotičana i volontera koji su dali svoje proizvode i usluge.\n„Gotovo je svaki član grupe dao nekakav svoj doprinos. Teško je sve ispratiti jer su se postovi morali i animirati kako bi dostigli što veću vrednost. Međutim, bilo je naravno i uplata direktno na račun onih koji nisu učestvovali u ovim licitacijama i akcijama“, objašnjavaju Sabina i Zlata.\nOne podsećaju da je Milin tata, Nenad Mikulić, samohrani otac četvoro dece.\n„Verujemo da je Milina porodica srećna. Pare su prikupljene za aparat, ali će novac biti potreban i za specijalna kolica, lekove, vitamine, razne terapije, tako da – akcija se nastavlja“, kažu administratorke.\nOne pozivaju sve Subotičane da se priključe ovoj humanitarnoj akciji i da pomognu Mili u onoj meri u kojoj mogu to da učine.\nTekući račun za pomoć maloj Mili: 170001052745600045\nHumanitarni bazar će biti održan 24. i 25. jula, u periodu od 17 do 20 časova, ispred subotičke Gradske kuće.\nDonacije FB - PIJACA Građanski aktivizam Sabina Klener Bagi Zlata Zahora Sabo\nIzložba “Odgovor je u prevodu” u Savremenoj galeriji